
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 ΜάίΌυ 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1751 


ΑΠΟΦΑΣΕΙΣ 

Αριθμ.οικ. 135275 

Έγκριση γενικών κανόνων κοστολόγησης και τι¬ 
μολόγησης υπηρεσιών ύδατος. Μέθοδος και δια¬ 
δικασίες για την ανάκτηση κόστους των υπηρε¬ 
σιών ύδατος στις διάφορες χρήσεις του. 

Η ΕΘΝΙΚΗ ΕΠΙΤΡΟΠΗ ΥΔΑΤΩΝ 

Η Εθνική Επιτροπή Υδάτων αποτελούμενη, βάσει των 
διατάξεων του άρθρου 3 παρ. 1 του ν. 3199/2003 (Α' 280) 
«Προστασία και διαχείριση των υδάτων - Εναρμόνιση με 
την Οδηγία 2000/60/ΕΚ του Ευρωπαϊκού Κοινοβουλίου 
και του Συμβουλίου της 23-10-2000», όπως ισχύει, από 
τους: 

1. Αναπληρωτή Υπουργό Περιβάλλοντος και Ενέργειας 

2. Υπουργό Εσωτερικών 

3. Υπουργό Οικονομίας και Ανάπτυξης 

4. Υπουργό Υγείας 

5. Υπουργό Οικονομικών 

6. Υπουργό Υποδομών και Μεταφορών 

7. Υπουργό Αγροτικής Ανάπτυξης και Τροφίμων 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση Συνθήκης για την Ευρωπαϊκή Ένωση...» (Α' 
136) και τις διατάξεις του άρθρου 1 (παρ. 1, 2, 3 και 4) 
και του άρθρου 2 (παρ. 1 ζ) του ν. 1338/1983 «Εφαρμογή 
του Κοινοτικού Δικαίου» (Α' 34) όπως τροποποιήθηκε με 
το άρθρο 6 του ν. 1440/1984 «Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
ΕυρωπαϊκήςΤράπεζας Επενδύσεων κ.λπ.» (Α' 70) καιτου 
άρθρου 65 του ν. 1892/1990 (Α' 101). 

2. Τις διατάξεις των άρθρων 2,3,4 (παρ. 1 και 3), 10,12, 
13 και 14 του ν. 3199/2003 «Προστασία και διαχείριση 
των υδάτων - εναρμόνιση με την Οδηγία 2000/60/ΕΚ 
του Ευρωπαϊκού Κοινοβουλίου καιτου Συμβουλίου της 
23ης Οκτωβρίου 2000» (Α' 280), όπως τροποποιήθηκε με 
το άρθρο όγδοο του ν. 3621/2007 και το άρθρο πέμπτο 
του ν. 4117/2013 (Α' 29) και στη συνέχεια με το άρθρο 
24 του ν. 4315/2014 (Α' 269). 

3. Τις διατάξεις του ν. 3889/2010 «Χρηματοδότηση 
Περιβαλλοντικών Παρεμβάσεων, Πράσινο Ταμείο, Κύ¬ 
ρωση Δασικών χαρτών και άλλες διατάξεις» (Α' 182), 
όπως ισχύει. 


4. Τις διατάξεις του άρθρου 3, παράγραφος Γ' «Συμ¬ 
φωνία Δημοσιονομικών Στόχων και Διαρθρωτικών Με¬ 
ταρρυθμίσεων» (υποπαράγραφος 4.3 «Ρυθμιζόμενες επι¬ 
χειρήσεις δικτύων (ενέργεια, μεταφορές, νερό)», εδάφιο: 
Εταιρείες Ύδρευσης) του ν. 4336/2015 «Συνταξιοδοτικές 
διατάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερότη¬ 
τας και ρυθμίσεις για την υλοποίηση της Συμφωνίας 
Χρηματοδότησης» (Α' 94). 

5. Τις διατάξεις των άρθρων 2, 4, 5, 8, 10 και 12 του 
π.δ. 51/2007 «Καθορισμός μέτρων και διαδικασιών 
για την ολοκληρωμένη προστασία και διαχείριση των 
υδάτων σε συμμόρφωση με τις διατάξεις της Οδηγίας 
2000/60/ΕΚτου Συμβουλίου της 23ης Οκτωβρίου 2000» 
(Α' 54), όπως τροποποιήθηκε με το άρθρο πέμπτο του 
ν. 4117/2013 (Α'29). 

6. Τις διατάξεις της Ενότητας Α' του ν. 4042/2012 «Ποι¬ 
νική προστασία του περιβάλλοντος - Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρισης 
αποβλήτων - Εναρμόνιση με την Οδηγία 2008/98/ΕΚ. 
Ρύθμιση θεμάτων Υπουργείου Περιβάλλοντος, Ενέργειας 
και Κλιματικής Αλλαγής» (Α'24). 

7. Τις διατάξεις των άρθρων 9 και 11 (παρ. 4) της Οδη¬ 
γίας 2000/60/ΕΚ «Θέσπιση πλαισίου κοινοτικής δράσης 
στον τομέα της πολιτικής υδάτων» (ΕΕΙ327/1 /2000). 

8. Το ν. 3852/2010 (Α'87) Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης. 

9. Το ν. 4019/2011 (Α' 216) Κοινωνική και Οικονομική 
Επιχειρηματικότητα και λοιπές διατάξεις. 

10. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167), 
όπως ισχύει. 

11. Το π.δ. 148/2009 «Περιβαλλοντική ευθύνη για την 
πρόληψη και την αποκατάσταση των ζημιών στο περι¬ 
βάλλον - Εναρμόνιση με την Οδηγία 2004/35/ΕΚ... .κ.λπ.» 
(ΑΊ 90). 

12. Την υπ'αριθμ. 146896/2014 Κοινή Υπουργική από¬ 
φαση «Κατηγορίες αδειών χρήσης και εκτέλεσης έργων 
αξιοποίησης των υδάτων. Διαδικασία και όροι έκδοσης 
των αδειών, περιεχόμενο και διάρκεια ισχύος τους και 
άλλες συναφείς διατάξεις» (Β' 2878), όπως τροποποι¬ 
ήθηκε με την υπ'αριθμ. 140424/2017 κοινή υπουργική 
απόφαση (Β'814). 

13. Την υττ'αριθμ. Φ.16/6631/89 Κοινή Υπουργική από¬ 
φαση «Προσδιορισμός κατώτατων και ανώτατων ορίων 
των αναγκαίων ποσοτήτων για την ορθολογική χρήση 
νερού στην άρδευση» (Β' 428). 

14. Την 145026/2014 Κοινή Υπουργική απόφαση « 
Σύσταση, διαχείριση και λειτουργία Εθνικού Μητρώου 
Σημείων Υδροληψίας (Ε.Μ.Σ.Υ.) από Επιφανειακά και Υπό¬ 
γεια Υδατικά Συστήματα» (Β'31). 

15. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α'98) στη συνέχεια τροποποιήθη¬ 
κε με το Κεφάλαιο Δεύτερο (παραγ. Β) του ν. 4320/2015 
(Α'29). 

16. Την υπ'αριθμ. οικ. 706/2010 απόφαση της Εθνικής 
Επιτροπής Υδάτων «Καθορισμός των λεκανών απορροής 
ποταμών της χώρας και ορισμού των αρμόδιων Περιφε¬ 
ρειών για τη διαχείριση και προστασία τους» (Β' 1383), 
όπως τροποποιήθηκε και ισχύει. 

17. Την υπ'αριθμ. 322/2013 Κοινή Υπουργική από¬ 
φαση «Οργάνωση της Ειδικής Γραμματείας Υδάτων του 
Υπουργείου Περιβάλλοντος Ενέργειας και Κλιματικής 
Αλλαγής» (Β' 679). 

18. Τις διατάξεις του π.δ. 70/2015 «Ανασύσταση των 
Υπουργείων....και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (Α' 114). 

19. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

20. Την υπ'αριθμ. Υ1 172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β'3610). 

21. Την υπ'αριθμ. Υ 198/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β' 3722). 

22. Την με αρ. 20476/2015 απόφαση του Πρωθυπουρ¬ 
γού και του Υπουργού Παραγωγικής Ανασυγκρότησης, 
Περιβάλλοντος και Ενέργειας, «περί διορισμού του κου 
Ιάκωβου Γκανούλη στη θέση του Ειδικού Γραμματέα 
Υδάτων του ΥΠΑΠΕΝ» (ΦΕΚ Υ.Ο.Δ.Δ. 342). 

23. Την αρ. οικ. 617/25-11-2015 απόφαση του Ανα¬ 
πληρωτή Υπουργού Περιβάλλοντος και Ενέργειας 
«Συγκρότηση Γνωμοδοτικής Επιτροπής Υδάτων» (ΑΔΑ 
7ΩΟΡ4653Π8-03Ψ). 

24. Την από 11-5-2016 γνωμοδότηση της Γνωμοδοτι¬ 
κής Επιτροπής Υδάτων. 

25. Την υπ'αριθμ. οικ. 135253/09-05-2017 εισήγηση 
της Ειδικής Γραμματείας Υδάτων του Υπουργείου Περι¬ 
βάλλοντος και Ενέργειας προς την Εθνική Επιτροπή Υδά- 
των, της Απόφασης «Έγκριση γενικών κανόνων κοστολό¬ 
γησης και τιμολόγησης υπηρεσιών ύδατος. Μέθοδος και 
διαδικασίες για την ανάκτηση κόστους των υπηρεσιών 
ύδατος στις διάφορες χρήσεις του», της Ειδικής Γραμμα¬ 
τείας Υδάτων του Υ.Π.ΕΝ. 


26. Το από 11-05-2017 σχετικό πρακτικό συνεδρίασης 
της Εθνικής Επιτροπής Υδάτων. 

27. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 
Σκοπός 

Σκοπός της παρούσας απόφασης είναι η έγκριση 
γενικών κανόνων κοστολόγησης και τιμολόγησης των 
υπηρεσιών ύδατος για διάφορες χρήσεις και κανόνων 
και μέτρων βελτίωσης των υπηρεσιών αυτών, καθώς και 
ο καθορισμός των διαδικασιών και της μεθόδου ανά¬ 
κτησης του κόστους των υπηρεσιών αυτών, συμπερι¬ 
λαμβανομένου του περιβαλλοντικού κόστους και του 
κόστους υδατικού πόρου, σύμφωνα με το άρθρο 12 του 
ν. 3199/2003, όπως ισχύει και το άρθρο 8 σε συνδυα¬ 
σμό με το άρθρο 12 του π.δ. 51/2007, όπως ισχύει, ώστε 
να επιτυγχάνεται η βιώσιμη χρήση και η βελτίωση της 
κατάστασης των υδάτων, σύμφωνα με τους περιβαλλο¬ 
ντικούς στόχους του άρθρου 4 του ανωτέρω π.δ. και να 
διασφαλίζεται ο συνταγματικά κατοχυρωμένος δημόσι¬ 
ος χαρακτήρας του νερού ως κοινωνικό αγαθό απολύτως 
απαραίτητο για τη διαβίωση του ανθρώπου. 

Ειδικότερα η παρούσα απόφαση έχει ως κύριο στόχο 
να διασφαλίζει: 

α) ότι η τιμολογιακή πολιτική για το νερό παρέχει επαρ¬ 
κή κίνητρα στους χρήστες για την αποδοτική χρήση των 
υδατικών πόρων και, 

(β) επαρκή συνεισφορά των διαφορών χρήσεων του 
νερού στην ανάκτηση του κόστους των υπηρεσιών 
ύδρευσης σε ποσοστό που καθορίζεται στα εγκεκρι¬ 
μένα σχέδια διαχείρισης λεκανών απορροής ποταμών 
λαμβάνοντας υπόψη, όπου απαιτείται, τις κοινωνικές, 
περιβαλλοντικές και οικονομικές επιπτώσεις της απο¬ 
κατάστασης καθώς και τις γεωγραφικές και κλιματικές 
συνθήκες. 

Άρθρο 2 

Πεδίο εφαρμογής 

1. Η παρούσα απόφαση εφαρμόζεται στις υπηρεσίες 
ύδατος για τις χρήσεις που αναφέρονται στο Παράρτη¬ 
μα I της κοινής υπουργικής απόφασης 146896/2014 (Β' 
2878), όπως ισχύει, καθώς και στις υπηρεσίες παροχής 
αποχέτευσης και επεξεργασίας λυμάτων. Οι υπηρεσίες 
αυτές δύναται να παρέχονται στα δημόσια, δημοτικά και 
ιδιωτικά οργανωμένα συλλογικά δίκτυα παροχής υπη¬ 
ρεσιών ύδατος (επεξεργασμένου ή ανεπεξέργαστου), 
καθώς και στις εκτός οργανωμένων συλλογικών δικτύων 
(μεμονωμένες) υδρογεωτρήσεις. 

2. Η παρούσα απόφαση δεν εφαρμόζεται: 

α) στις υπηρεσίες ύδατος για παραγωγή υδροηλεκτρι¬ 
κής ενέργειας από εσωτερικά επιφανειακά ύδατα και 

β) στις απολήψεις ύδατος από πηγάδια/φρέατα, εκτός 
των απολήψεων από γεωτρήσεις. Με τις κανονιστικές 
πράξεις που εκδίδονται σύμφωνα μετις ειδικότερες προ¬ 
βλέψεις του εδαφίου (ε) της παραγράφου 1 του άρθρου 

4 του ν. 3199/2003 που προστέθηκε με το άρθρο πέμπτο 
(παρ.1 β) του ν. 4117/2013, είναι δυνατόν να καθορίζεται 
ειδικότερα ποια πηγάδια/ φρέατα και με ποια κριτήρια 
θα εξαιρούνται από τις διατάξεις της παρούσας από¬ 
φασης. 

Άρθρο 3 
Ορισμοί 

Για τους σκοπούς της παρούσας απόφασης, πέραν 
των ορισμών που αναφέρονται στους όρους «σύστημα 
επιφανειακών υδάτων», «σύστημα υπόγειων υδάτων», 
«κατάσταση επιφανειακών υδάτων», «καλή κατάσταση 
επιφανειακών υδάτων», «κατάσταση υπόγειων υδάτων», 
«καλή κατάσταση υπόγειων υδάτων», «καλή χημική κα¬ 
τάσταση επιφανειακών υδάτων», «καλή χημική κατά¬ 
σταση υπόγειων υδάτων» και «υπηρεσίες ύδατος» και 
περιλαμβάνονται αντίστοιχα στα εδάφια (ι), (ιβ), (ιστ), 
(ιζ), (ιη), (ιθ), (κγ), (κδ) και (κθ) της παραγράφου 2 του 
άρθρου 2 του ν. 3199/2003 καθώς και στους όρους «καλή 
ποσοτική κατάσταση», «χρήση ύδατος», «περιβαλλοντι¬ 
κοί στόχοι» και «περιοχή λεκάνης απορροής ποταμού 
(υδατικό διαμέρισμα)» και περιέχονται αντίστοιχα στις 
παραγράφους 2,8,10 και 11 του άρθρου 2 και «συμπλη¬ 
ρωματικά μέτρα» της παραγράφου 5 του άρθρου 12 του 
π.δ. 51/2007, ισχύουν επιπλέον οι ακόλουθοι ορισμοί: 

1 ."Πάροχοι υπηρεσιών ύδατος": οι δημόσιοι και δημο¬ 
τικοί φορείς, οι Δημόσιοι Οργανισμοί, οι Δημόσιες Επιχει¬ 
ρήσεις, τα Ν.Π.Ι.Δ. και λοιποί φορείς, όπως οι Δημοτικές 
ΕπιχειρήσειςΎδρευσης Αποχέτευσης (ΔΕΥΑ), η Εταιρεία 
Ύδρευσης & Αποχέτευσης Πρωτευούσης (ΕΥΔΑΠ ΑΕ), η 
Εταιρεία Ύδρευσης & Αποχέτευσης Θεσσαλονίκης (ΕΥΑΘ 
ΑΕ), η Εταιρεία Παγίων ΕΥΔΑΠ, η Εταιρεία Παγίων ΕΥΑΘ, 
οι Οργανισμοί Εγγείων Βελτιώσεων (ΟΕΒ), οι ΟΤΑ Α' βαθ¬ 
μού, οι οποίοι παρέχουν υπηρεσίες ύδατος είτε προς 
άλλους φορείς είτε προς τελικούς χρήστες. 

2. "Κοστολόγηση": η διαδικασία υπολογισμού του συ¬ 
νολικού κόστους των υπηρεσιών ύδατος. 

3. "Χρηματοοικονομικό κόστος": η οικονομική απο¬ 
τίμηση του κόστους για όλα τα έργα, τις υποδομές και 
τις διαδικασίες που είναι απαραίτητες για τις υπηρεσίες 
παροχής ύδατος, για τις χρήσεις που αναφέρονται στο 
άρθρο 2 παρ. 1 της παρούσης. Το χρηματοοικονομικό 
κόστος περιλαμβάνει το κόστος κεφαλαίου, το λειτουρ¬ 
γικό κόστος, το κόστος συντήρησης και το κόστος δι¬ 
οίκησης. 

4. "Περιβαλλοντικό κόστος": το κόστος της απόκλισης 
της κατάστασης των υδάτων απάτην καλή κατάσταση, 
η οποία απαιτείται για τη βιώσιμη χρήση του υδατικού 
πόρου σύμφωνα με τους περιβαλλοντικούς στόχους του 
άρθρου 4 του π.δ. 51/2007. 

5. "Κόστος πόρου": το κόστος άλλων εναλλακτικών 
χρήσεων του ύδατος, οι οποίες είναι αναγκαίες σε πε¬ 
ρίπτωση που το Υδατικό Σύστημα (ΥΣ) χρησιμοποιείται 
πέραν του ρυθμού της φυσικής του αναπλήρωσης. 

6. "Περιβαλλοντικό τέλος": η οικονομική συνεισφορά 
του τελικού χρήστη ανά κυβικό μέτρο (μ 3 ) καταναλωθέ- 
ντος ύδατος, που αντιστοιχεί στο περιβαλλοντικό κόστος 
και στο κόστος πόρου. Στον υπολογισμό του περιβαλ¬ 
λοντικού τέλους δεν προσμετράται το τυχόν κόστος 


αποκατάστασης της περιβαλλοντικής ζημίας, το οποίο 
διέπεται από τις διατάξεις του π.δ. 148/2009. 

7. "Συνολικό κόστος": το άθροισμα του χρηματοοικο¬ 
νομικού κόστους, του περιβαλλοντικού κόστους και του 
κόστους πόρου των υπηρεσιών ύδατος. 

8. "Ανάκτηση κόστους": το ποσοστό των συνολικών 
εσόδων (χρεώσεων προς τους χρήστες υπηρεσιών ύδα¬ 
τος) επί του συνολικού κόστους των υπηρεσιών ύδατος. 

9. "Τιμολόγηση": η διαδικασία χρέωσης των υπηρεσι¬ 
ών ύδατος από πάροχο υπηρεσιών ύδατος σε άλλους 
φορείς ή απευθείας στον τελικό χρήστη με βάση την 
κοστολόγηση των υπηρεσιών ύδατος και την επιδιωκό- 
μενη ανάκτηση κόστους. 

ΚΕΦΑΛΑΙΟ Β' 

ΓΕΝΙΚΟΙ ΚΑΝΟΝΕΣ ΚΟΣΤΟΛΟΓΗΣΗΣ 
ΤΩΝ ΥΠΗΡΕΣΙΩΝ ΥΔΑΤΟΣ 
Άρθρο 4 

Γενικοί κανόνες προσδιορισμού 
του χρηματοοικονομικού κόστους 

1.0 προσδιορισμός του χρηματοοικονομικού κόστους 
πραγματοποιείται ετησίως λαμβάνοντας υπόψη και τα 
απολογιστικά στοιχεία της προηγούμενης περιόδου, από 
τον πάροχο υπηρεσιών ύδατος. Για το κόστος κεφαλαίου 
παγίων που ανήκουν στην κυριότητα άλλων φορέων, 
εφαρμόζονται τα προβλεπόμενα στην παράγραφο 3, 
περίπτωση α (υποπεριπ. αα). 

2.0 προσδιορισμός του χρηματοοικονομικού κόστους 
γίνεται για όλες τις υπηρεσίες ύδατος (ύδρευση, άρδευ¬ 
ση, παροχή νερού για βιομηχανική χρήση, πότισμα 
χώρων πρασίνου, χρήσεις αναψυχής, αποχέτευση και 
επεξεργασία λυμάτων κ.λπ.). 

3. Για τον υπολογισμό του χρηματοοικονομικού κό¬ 
στους λαμβάνονται υπόψη οι εξής συνιστώσες κόστους: 

α) Κόστος κεφαλαίου (Κ) το οποίο αποτελείται από: 

αα) το αναλισκόμενο ετήσιο πάγιο κεφάλαιο στην δι¬ 
αδικασία παραγωγής και παροχής των υπηρεσιών ύδα¬ 
τος. Για το πάγιο κεφάλαιο που είναι στην κυριότητα του 
παρόχου, το κόστος κεφαλαίου υπολογίζεται από τον 
πάροχο και ισούται με τις ετήσιες αποσβέσεις των πάγι¬ 
ων στοιχείων. Για το πάγιο κεφάλαιο κυριότητας άλλου 
φορέα στο οποίο ο πάροχος δεν καταβάλει αντίτιμο για 
τις ποσότητες ύδατος που προμηθεύεται από αυτόν, το 
αναλογούν κόστος κεφαλαίου υπολογίζεται από τον κύ¬ 
ριο του παγίου και ισούται με τις ετήσιες αποσβέσεις των 
πάγιων στοιχείων. Το κόστος κεφαλαίου (Κ) για τα πάγια 
που δεν ανήκουν στην κυριότητά του παρόχου, απο¬ 
δίδεται στους φορείς που έχουν την κυριότητα αυτών 
των παγίων, εκτός αν υπάρχει μεταξύ τους διαφορετική 
συμφωνία. 

ββ) το κόστος ευκαιρίας του επενδεδυμένου κεφαλαί¬ 
ου, που είναι η απόδοση του κεφαλαίου σε εναλλακτικές 
τοποθετήσεις. 

β) Λειτουργικό κόστος (Λ), το οποίο περιλαμβάνει όλες 
τις απαραίτητες δαπάνες για την εύρυθμη λειτουργία 
κάθε οργανισμού ή μηχανισμού υπηρεσιών ύδατος, 
εξαιρουμένου του κόστους συντήρησης και διοίκησης. 
Το λειτουργικό κόστος είναι το άθροισμα σταθερών και 
μεταβλητών δαπανών. Ειδικότερα: 

αα) στις σταθερές δαπάνες εντάσσονται αυτές που 
εξαρτώνται από ετήσιες μεταβολές ποσοτήτων ύδατος 
που διαχειρίζεται ο συγκεκριμένος φορέας και 

ββ) στις μεταβλητές δαπάνες εντάσσονται αυτές που 
εξαρτώνται από τις ποσότητες ύδατος που διακινούνται, 
όπως το κόστος προμήθειας ύδατος, το κόστος ηλεκτρι¬ 
κού ρεύματος, των χημικών ουσιών επεξεργασίας υδά- 
των, κόστος σύναψης συμβάσεων παροχής υπηρεσιών 
με τρίτους. 

γ) Κόστος συντήρησης (Σ), το οποίο περιλαμβάνει 
τις δαπάνες για αναλώσιμα υλικά και εργασία, ώστε οι 
υπάρχουσες υποδομές να βρίσκονται σε καλή λειτουρ¬ 
γική κατάσταση σε όλη την ωφέλιμη ζωή τους και να 
παρέχουν απρόσκοπτα τις υπηρεσίες για τις οποίες κα¬ 
τασκευάστηκαν. Τα κόστη εργασίας δεν περιλαμβάνουν 
αυτά των μόνιμων μισθοδοτούμενων εργαζόμενων, τα 
οποία εντάσσονται στις σταθερές δαπάνες του λειτουρ¬ 
γικού κόστους. 

δ) Κόστος διοίκησης και άλλα κόστη (Δ), τα οποία περι¬ 
λαμβάνουν τις δαπάνες που σχετίζονται με τη διοίκηση 
του φορέα παροχής της υπηρεσίας ύδατος, όπως του 
προσωπικού διοίκησης, της λειτουργίας του Διοικητικού 
Συμβουλίου, τις αμοιβές τρίτων συνεργατών, τα ενοίκια 
κεντρικών γραφείων. 

ε) Σε περίπτωση υπηρεσιών παροχής νερού ύδρευσης 
σε άνυδρες περιοχές οι οποίες εφοδιάζονται με μετα- 
φερόμενο νερό, το κόστος της μεταφοράς του νερού 
δεν λαμβάνεται υπόψη στους ανωτέρω υπολογισμούς, 
εφόσον έχει ήδη καλυφθεί μέσω κρατικής επιχορήγησης. 

4. Ο προσδιορισμός του Χρηματοοικονομικού Κό¬ 
στους, πραγματοποιείται από όλους τους παρόχους 
υπηρεσιών ύδατος, για πρώτη φορά μέχρι 31/12/2017. 

5. Για τον προσδιορισμό του Χρηματοοικονομικού Κό¬ 
στους, ακολουθείται η μεθοδολογία που περιγράφεται 
στο Παράρτημα I. 

Άρθρο 5 

Γενικοί κανόνες προσδιορισμού 
του Περιβαλλοντικού Κόστους 

1. Το Περιβαλλοντικό Κόστος προσδιορίζεται σε επί¬ 
πεδο Υδατικού Συστήματος (ΥΣ) ή ανά ομάδα ΥΣ και 
προκύπτει από τον προσδιορισμό του κόστους των Συ¬ 
μπληρωματικών Μέτρων του Προγράμματος Μέτρων 
του εκάστοτε ισχύοντος Σχεδίου Διαχείρισης Λεκάνης 
Απορροής Ποταμού (ΛΑΠ), σύμφωνα με τις σχετικές 
προβλέψεις της παραγράφου 5 του άρθρου 12 του 
π.δ. 51/2007, οι οποίες αφορούν στην επίτευξη της κα¬ 
λής κατάστασης των ΥΣ. 

2. Το Περιβαλλοντικό Κόστος προκύπτει όταν υφίστα- 
ται έστω και μια από τις ακόλουθες συνθήκες στη ΛΑΠ: 
(α) επιφανειακά ΥΣ με οικολογική κατάσταση κατώτερη 
της καλής, β) επιφανειακά ΥΣ με χημική κατάσταση κα¬ 
τώτερη της καλής, γ) επιφανειακά ΥΣ με οικολογική ή/και 
χημική κατάσταση άγνωστη, και δ) υπόγεια ΥΣ με κακή 
χημική κατάσταση που δεν οφείλεται σε φυσικά αίτια. 

3. Για τον προσδιορισμό του Περιβαλλοντικού Κό¬ 
στους, ακολουθείται η μεθοδολογία που περιγράφεται 
στο Παράρτημα II. 


4. Ο προσδιορισμός του Περιβαλλοντικού Κόστους 
εγκρίνεται με απόφαση του Γενικού Γραμματέα της Απο¬ 
κεντρωμένης Διοίκησης, μετά από εισήγηση της οικεί¬ 
ας Διεύθυνσης Υδάτων της Αποκεντρωμένης Διοίκησης 
και αναπροσαρμόζεται σε ετήσια βάση, ανάλογα με το 
βαθμό διαφοροποίησης του εκτιμώμενου κόστους των 
Συμπληρωματικών Μέτρων του Προγράμματος Μέτρων 
του εκάστοτε ισχύοντος Σχεδίου Διαχείρισης ΛΑΠ, σύμ¬ 
φωνα με την παράγραφο 2. 

4.1. Όταν το Υδατικό Σύστημα εκτείνεται στα διοικη¬ 
τικά όρια περισσοτέρων Αποκεντρωμένων Διοικήσεων, 
ο προσδιορισμός και η έγκριση του Περιβαλλοντικού 
Κόστους ασκείται από κοινού. Το ίδιο ισχύει και στην 
περίπτωση που ο πάροχος υπηρεσιών ύδατος προμη¬ 
θεύεται νερό από το εν λόγω Υδατικό Σύστημα, ενώ η 
χρήση του ύδατος καλύπτει διαφορετικό/ά Υδατικό/ά 
Σύστημα/Συστήματα. 

5. Οι αποφάσεις έγκρισης του Περιβαλλοντικού Κό¬ 
στους κοινοποιούνται από τις οικείες Διευθύνσεις Υδά- 
των των Αποκεντρωμένων Διοικήσεων στην Ειδική 
Γραμματεία Υδάτων του Υπουργείου Περιβάλλοντος 
και Ενέργειας. 

Άρθρο 6 

Γενικοί κανόνες προσδιορισμού 
του Κόστους Πόρου 

Ι.Το Κόστος Πόρου εκτιμάται σε επίπεδο Υδατικού 
Συστήματος (ΥΣ) ή ανά ομάδα ΥΣ και προκύπτει από 
τον προσδιορισμό του κόστους των Συμπληρωματικών 
Μέτρων του Προγράμματος Μέτρων του εκάστοτε ισχύ- 
οντος Σχεδίου Διαχείρισης ΛΑΠ, σύμφωνα με τις σχετι¬ 
κές προβλέψεις της παραγράφου 5 του άρθρου 12 του 
π.δ. 51/2007, οι οποίες αφορούν στην εξοικονόμηση 
των υδατικών πόρων και στην ορθολογική διαχείρισή 
τους, μέσω της αναίρεσης πρακτικών υπεράντλησης 
υπόγειων ΥΣ. 

2. Κόστος Πόρου προκύπτει όταν υφίσταται έστω και 
μια από τις ακόλουθες συνθήκες στη ΛΑΠ (α) υπόγεια ΥΣ 
με "Κακή" ποσοτική κατάσταση, (β) ελλιπής κάλυψη των 
αναγκών νερού των κύριων ανθρωπογενών χρήσεων, ει¬ 
δικά όταν αυτή δεν οφείλεται σε σπατάλη των υδατικών 
πόρων, αλλά σε κακή διαχείρισή τους. 

3. Για τον προσδιορισμό του Κόστους Πόρου, ακολου¬ 
θείται η μεθοδολογία που περιγράφεται στο Παράρτη¬ 
μα III. 

4.0 προσδιορισμός του Κόστους Πόρου εγκρίνεται με 
απόφαση του Γενικού Γραμματέα της Αποκεντρωμένης 
Διοίκησης, μετά από εισήγηση της οικείας Διεύθυνσης 
Υδάτων της Αποκεντρωμένης Διοίκησης και αναπροσαρ¬ 
μόζεται σε ετήσια βάση, ανάλογα με τον βαθμό διαφορο¬ 
ποίησης του εκτιμώμενου κόστους των Συμπληρωματι¬ 
κών Μέτρων του Προγράμματος Μέτρων του εκάστοτε 
ισχύοντος Σχεδίου Διαχείρισης ΛΑΠ, σύμφωνα με την 
παράγραφο 2. 

4.1. Όταν το Υδατικό Σύστημα εκτείνεται στα διοικη¬ 
τικά όρια περισσοτέρων Αποκεντρωμένων Διοικήσεων, 
ο προσδιορισμός και η έγκριση του Περιβαλλοντικού 
Κόστους ασκείται από κοινού. Το ίδιο ισχύει και στην 
περίπτωση που ο πάροχος υπηρεσιών ύδατος προμη- 

θεύεται νερό από το εν λόγω Υδατικό Σύστημα, ενώ η 
χρήση του ύδατος καλύπτει διαφορετικό/ά Υδατικό/ά 
Σύστημα/Συστήματα. 

5. Οι αποφάσεις έγκρισης του Κόστους Πόρου κοι¬ 
νοποιούνται από τις οικείες Διευθύνσεις Υδάτων των 
Αποκεντρωμένων Διοικήσεων στην Ειδική Γραμματεία 
Υδάτων του Υπουργείου Περιβάλλοντος και Ενέργειας. 
ΚΕΦΑΛΑΙΟ Γ' 

ΓΕΝΙΚΟΙ ΚΑΝΟΝΕΣ ΤΙΜΟΛΟΓΗΣΗΣ 
ΤΩΝ ΥΠΗΡΕΣΙΩΝ ΥΔΑΤΟΣ 
Άρθρο 7 

Κοινή διαδικασία 
τιμολόγησης υπηρεσιών ύδατος 

1. Η Διεύθυνση Υδάτων της Αποκεντρωμένης Διοίκη¬ 
σης, γνωστοποιεί, έως 31 Οκτωβρίου κάθε έτους, στους 
παρόχους υπηρεσιών ύδατος καθώς και στους οικείους 
ΟΤΑ Α' βαθμού, το περιβαλλοντικό κόστος και το κόστος 
πόρου ανά κυβικό μέτρο που αντιστοιχεί στους τελικούς 
χρήστες. 

2. Οι πάροχοι υπηρεσιών ύδατος, από το 2018 και μετά, 
εντός του πρώτου εξαμήνου κάθε έτους, προσδιορίζουν 
τα τιμολόγιά τους και κοινοποιούν τη σχετική απόφαση 
στη Διεύθυνση Υδάτων της Αποκεντρωμένης Διοίκησης, 
η οποία εκδίδει συστάσεις, εφόσον απαιτείται και ενημε¬ 
ρώνει σχετικά την Ειδική Γραμματεία Υδάτων. 

2.1 Για τον προσδιορισμό των τιμολογίων οι πάροχοι 
υπηρεσιών ύδατος προς τελικούς χρήστες λαμβάνουν 
υπόψη, πέραν του χρηματοοικονομικού κόστους και 
το περιβαλλοντικό κόστος καθώς και το κόστος πόρου. 
Στα τιμολόγιά τους αναγράφεται υποχρεωτικά, με δια- 
κριτό, ευκρινή και εύληπτο τρόπο, το "περιβαλλοντικό 
τέλος". Οι πάροχοι υπηρεσιών ύδατος προβαίνουν στην 
είσπραξη του περιβαλλοντικού τέλους από τους τελικούς 
χρήστες. Το ποσό των εισπραχθέντων περιβαλλοντικών 
τελών αποδίδεται από τους παρόχους υπέρ του Πρά¬ 
σινου Ταμείου, σε Ειδικό Λογαριασμό που συστήνεται 
για την χρηματοδότηση των σχετικών Συμπληρωματι¬ 
κών Μέτρων που προβλέπονται στο άρθρο 12 (παρ. 5) 
του π.δ. 51/2007. Από το ανωτέρω ποσό, το 2,5% πα- 
ρακρατείται από τους παρόχους, για ίδιο λογαριασμό, 
με εξαίρεση τις πολυμετοχικές επιχειρήσεις ύδρευσης 
αποχέτευσης που είναι «εισηγμένες» στο χρηματιστήριο, 
όπως η ΕΥΔΑΠ και η ΕΥΑΘ, έναντι του κόστους παροχής 
των σχετικών υπηρεσιών. 

2.2. Στις περιπτώσεις των συμβάσεων μεταξύ του 
Ελληνικού Δημοσίου και ΕΥΔΑΠ ΑΕ, ΕΥΑΘ ΑΕ ή άλλων 
παροχών υπηρεσιών ύδατος, η ενσωμάτωση του περι¬ 
βαλλοντικού τέλους στα τιμολόγια αυτών των παροχών 
πραγματοποιείται κατά τις περιόδους που ορίζονται στις 
σχετικές διατάξεις της κείμενης νομοθεσίας. 

3. Για τις υδρογεωτρήσεις εκτός οργανωμένων συλ¬ 
λογικών δικτύων, το περιβαλλοντικό τέλος ορίζεται με 
απόφαση του Γενικού Γραμματέα της Αποκεντρωμένης 
Διοίκησης, μετά από εισήγηση της οικείας Διεύθυνσης 
Υδάτων της Αποκεντρωμένης Διοίκησης. Σε περίπτωση 
που το Υδατικό Σύστημα εκτείνεται στα διοικητικά όρια 
περισσοτέρων Αποκεντρωμένων Διοικήσεων, το περι¬ 


βαλλοντικό τέλος ορίζεται από κοινού. Σε περίπτωση 
διαφωνίας η τελική απόφαση λαμβάνεται από τον Ειδικό 
Γραμματέα Υδάτων της ΕΓΥ με κριτήριο την επίτευξη των 
στόχων της παρούσας. 

3.1. Η είσπραξη του περιβαλλοντικού τέλους από τους 
τελικούς χρήστες, γίνεται από τον οικείο ΟΤΑ Α' βαθμού 
με την έκδοση σχετικών τιμολογίων, ανάλογα με την κα¬ 
τανάλωση κάθε χρήστη. Μετά την παρακράτηση του 
2,5% για τις ανάγκες παροχής των σχετικών υπηρεσιών, 
ο οικείος ΟΤΑ Α' βαθμού αποδίδει το υπόλοιπο ποσό 
των τελών υπέρ του Πράσινου Ταμείου, σε Ειδικό Λογα¬ 
ριασμό που συστήνεται για την υλοποίηση των σχετικών 
Συμπληρωματικών Μέτρων που προβλέπονται στο άρ¬ 
θρο 12 (παρ. 5) του π.δ. 51/2007. 

4. Οι πάροχοι υπηρεσιών ύδατος υποχρεούνται να 
γνωστοποιούν μέχρι τις 30/6 κάθε έτους, από το 2019 
και μετά, στη Διεύθυνση Υδάτων της οικείας Αποκεντρω¬ 
μένης Διοίκησης, το ύψος του εισπραχθέντος ποσού των 
αποδιδόμενων τελών στον Ειδικό Λογαριασμό του Πρά¬ 
σινου Ταμείου. 

5. Τα έσοδα που προκύπτουν από τα περιβαλλοντικά 
τέλη έχουν ανταποδοτικό χαρακτήρα δηλαδή διατίθε¬ 
νται αποκλειστικά για την χρηματοδότηση, των Σχετι¬ 
κών Συμπληρωματικών Μέτρων που έχουν διαμορφωθεί 
στο εκάστοτε ισχύον Πρόγραμμα Μέτρων, βάσει των 
άρθρων 8 και 9 του ν. 3199/2003. 

6. Στο πλαίσιο διαχείρισης των εσόδων που προέρχο¬ 
νται από τα περιβαλλοντικά τέλη, συντάσσεται ετήσια 
απολογιστική έκθεση για το προηγούμενο έτος, εντός 
του τελευταίου εξαμήνου κάθε έτους, από την οικεία 
Αποκεντρωμένη Διοίκηση, προς την ΕΓΥ, όπου περιγρά- 
φεται ο τρόπος διαχείρισής τους. 

ΚΕΦΑΛΑΙΟ Γ1 

ΓΕΝΙΚΟΙ ΚΑΝΟΝΕΣ ΤΙΜΟΛΟΓΗΣΗΣ ΥΠΗΡΕΣΙΩΝ 
ΠΑΡΟΧΗΣ ΝΕΡΟΥ ΥΔΡΕΥΣΗΣ ΚΑΙ ΥΠΗΡΕΣΙΩΝ 
ΑΠΟΧΕΤΕΥΣΗΣ ΚΑΙ ΕΠΕΞΕΡΓΑΣΙΑΣ ΛΥΜΑΤΩΝ 
Άρθρο 8 

Γενικό πλαίσιο υπηρεσιών 

1. Η τιμολογιακή πολιτική εξασφαλίζει επαρκή ανά¬ 
κτηση του κόστους και μακροχρόνια βιωσιμότητα των 
επενδύσεων στον αστικό κύκλο. 

2. Οι χρήσεις ύδατος που δύναται να εμπίπτουν στην 
υπηρεσία παροχής νερού ύδρευσης και στην υπηρε¬ 
σία παροχής αποχέτευσης και επεξεργασίας λυμάτων 
είναι αυτές που αναφέρονται στο άρθρο 2 παρ. 1. Για 
λόγους επιτακτικού δημόσιου συμφέροντος, δύναται να 
προβλέπεται διαφορετικό τιμολόγιο σε ειδικές χρήσεις 
ύδατος όπως στρατιωτικές εγκαταστάσεις, δομές προ¬ 
σωρινής υποδοχής/φιλοξενίας πολιτών τρίτων χωρών, 
πυροσβεστική. 

3. Πάροχοι υπηρεσιών ύδατοςγια ύδρευση ή/και απο¬ 
χέτευση και επεξεργασία λυμάτων είναι η ΕΥΔΑΠ ΑΕ, 
η ΕΥΑΘ ΑΕ, η Εταιρεία Παγίων ΕΥΔΑΠ, η Εταιρεία Παγί¬ 
ων ΕΥΑΘ, οι ΔΕΥΑ, οι ΟΤΑ Α' βαθμού, καθώς και λοιποί 
φορείς που παρέχουν νερό ύδρευσης στους τελικούς 
χρήστες. 

4. Για την εφαρμογή του Κεφαλαίου αυτού, τα προ- 

βλεπόμενα περιβαλλοντικά τέλη επιβάλλονται στους 
τελικούς χρήστες, αμέσως μετά την ολοκλήρωση της 
πρώτης αναθεώρησης των Σχεδίων Διαχείρισης. 

5. Με τις κανονιστικές πράξεις που εκδίδονται σύμ¬ 
φωνα με τις ειδικότερες προβλέψεις του εδαφίου (ε) της 
παραγράφου 1 του άρθρου 4 του ν. 3199/2003 που προ¬ 
στέθηκε με το άρθρο πέμπτο (παρ. 1 β) του ν. 4117/2013, 
εξαιρούνται από τα περιβαλλοντικά τέλη: α) χρήστες οι 
οποίοι, με την εφαρμογή πρακτικών ορθολογικής δι¬ 
αχείρισης υδάτων, συμβάλλουν στη διατήρηση ή/και 
βελτίωση της καλής κατάστασης των υδάτων, συμπερι- 
λαμβανομένης της επαναχρησιμοποίησης λυμάτων, (β) 
ευπαθείς (ευάλωτες ή ειδικές) κοινωνικά ομάδες πολι¬ 
τών όπως αυτές προβλέπονται στο άρθρο 1, παρ. 4 του 
ν. 4019/2011, όπως ισχύει. 

Άρθρο 9 

Γενικοί κανόνες τιμολόγησης 

Ι.Τα τιμολόγια προσδιορίζονται από τους παρόχους 
των υπηρεσιών παροχής νερού ύδρευσης και των υπη¬ 
ρεσιών αποχέτευσης και επεξεργασίας λυμάτων (πάγια 
ή/και ογκομετρική χρέωση) και εγκρίνονται από την αρ¬ 
μόδια αρχή, σύμφωνα με τις σχετικές προβλέψεις της 
κείμενης νομοθεσίας. Ο προσδιορισμός των τιμολογίων 
γίνεται κατά τρόπο ώστε τα συνολικά έσοδα να καλύ¬ 
πτουν το συνολικό κόστος των υπηρεσιών ύδατος του 
συγκεκριμένου παρόχου. 

2. Σε περίπτωση που ο πάροχος δεν ανακτά το συνολι¬ 
κό κόστος, τα έσοδα πρέπει να διασφαλίζουν κάθε χρόνο 
τη βελτίωση της ανάκτησης του κόστους, με εξαίρεση 
έτη στα οποία προηγήθηκαν περίοδοι καταστάσεων 
έκτακτων αναγκών, σύμφωνα με το άρθρο 9 της κοινής 
υπουργικής απόφασης 146896/2014 (Β'2878), με τελικό 
στόχο την κάλυψη του συνόλου του κόστους σύμφωνα 
με την παράγραφο 1. 

3. Η βελτίωση της ανάκτησης κόστουςτων υπηρεσιών 
ύδατος επιδιώκεται κατά προτεραιότητα με τη μείωση 
του κόστους. Στις περιπτώσεις που αυτό δεν είναι εφικτό 
επιτρέπονται οι περιοδικές αυξήσεις στις μέσες χρεώσεις 
των υπηρεσιών ύδατος οι οποίες δεν μπορεί να υπερβαί¬ 
νουν το ποσοστό αύξησης του Ακαθάριστου Εγχώριου 
Προϊόντος (ΑΕΠ) του προηγούμενου έτους. Ο ανωτέρω 
περιορισμός δεν ισχύει στις περιπτώσεις που το ποσοστό 
ανάκτησης κόστους είναι μικρότερο τουλάχιστον κατά 
10% από το μέσο όρο ανάκτησης κόστους του υδατι¬ 
κού διαμερίσματος. Στην περίπτωση αυτή, η αύξηση 
δεν μπορεί να υπερβαίνει το διπλάσιο του ποσοστού 
αύξησης του ΑΕΠ του προηγούμενου έτους. Οι ανωτέρω 
περιορισμοί θα επανεξεταστούν σε δύο (2) χρόνια από 
την έναρξη της εφαρμογής της παρούσας Απόφασης. 

4.0 τρόπος τιμολόγησης των τελικών χρηστών γίνεται 
βάσει της μεθόδου τιμολόγησης κατά αύξουσες κλίμα¬ 
κες. Τα τέλη βάσει της μεθόδου αυτής, αποτελούνται 
από ένα σταθερό τέλος και ένα μεταβλητό τέλος ανά 
μονάδα όγκου νερού (ογκομετρική χρέωση ανά κυβικό 
μέτρο κατανάλωσης νερού). 

4.1. Το σταθερό τέλος εκτιμάται έτσι ώστε να αντανα¬ 
κλά και να ανακτά το πάγιο/σταθερό κόστος κάθε παρό¬ 


χου και εφαρμόζεται με σταθερή χρέωση ανά μετρητή 
νερού. 

4.2. Στις περιπτώσεις εγκαταστάσεων συλλογής και 
επεξεργασίας λυμάτων στις οποίες απορρίπτονται βι¬ 
ομηχανικά υγρά απόβλητα, ο τρόπος τιμολόγησης των 
χρηστών λαμβάνει υπόψη και τα ποιοτικά χαρακτηρι¬ 
στικά των βιομηχανικών υγρών αποβλήτων (ρυπαντικό 
φορτίο). 

5. Κάθε πάροχος ορίζει με τη διαδικασία της παραγρά¬ 
φου 1 περισσότερες της μίας αύξουσες κλίμακες κατα¬ 
νάλωσης και αντιστοίχως αυξανόμενα κλιμάκια τελών 
ογκοχρέωσης, προκειμένου να αποτρέπεται η υπερβο¬ 
λική κατανάλωση και να επιτυγχάνεται εξοικονόμηση 
του νερού. 

5.1. Η πρώτη κλίμακα κατανάλωσης αντιστοιχεί στις 
βασικές ανάγκες διαβίωσης του πληθυσμού. Στην πρώτη 
κλίμακα περιλαμβάνονται και οι απαραίτητες ποσότητες 
ύδατος για τη λειτουργία των κοινωνικών υποδομών (π.χ. 
πρόνοια, υγεία, εκπαίδευση). Η ποσότητα που αντιστοι¬ 
χεί στην πρώτη κλίμακα παρέχεται σε οικονομικά προσι¬ 
τή τιμή που μπορεί να προσεγγίζει τη μηδενική. 

5.2. Για το μέρος εκείνο του πληθυσμού που ανήκει 
στις ευπαθείς ομάδες, όπως αυτές προβλέπονται στο 
άρθρο Ι,παρ. 4του ν. 4019/2011, όπως ισχύει, καθορίζο¬ 
νται ευνοϊκότερες τιμές χωρίς να ανατρέπεται η λειτουρ- 
γίατηςτιμήςως μέσου αποτροπής της σπατάλης νερού. 

5.3. Το ύψος των τελών που αντιστοιχεί στην υψηλό¬ 
τερη κλίμακα κατανάλωσης ορίζεται σε επίπεδα που 
αποθαρρύνουν την υπερβολική κατανάλωση. 

5.4. Σε κάθε περίπτωση, πιθανά κενά ανάκτησης κό¬ 
στους που θα προκύψουν λόγω της εφαρμογής των δι¬ 
ατάξεων των παραγράφων 5.1 και 5.2, θα καλύπτονται 
από τους υπόλοιπους χρήστες ύδατος του παρόχου. 

6. Οι προβλέψεις που αναφέρονται στις παραγράφους 
3,4 και 5 δεν πρέπει να θέτουν σε κίνδυνο την επιδίωξη 
και τελικώς την επίτευξη του στόχου της κάλυψης του 
κόστους κάθε παρόχου, σύμφωνα με τις σχετικές προ¬ 
βλέψεις της παραγράφου 1. 

7. Στην περίπτωση κατά την οποία, παρά τα μέτρα που 
έχουν ληφθεί σύμφωνα με τα προβλεπόμενα στην πα¬ 
ρούσα απόφαση, δεν εξασφαλίζεται επαρκής ανάκτηση 
του κόστους, ο πάροχος υπηρεσιών ύδατος υποβάλει 
στη Διεύθυνση Υδάτων της Αποκεντρωμένης Διοίκησης 
Σχέδιο Εφαρμογής Δράσης στο οποίο εκτίθενται τα μέ¬ 
τρα που απαιτούνται για τη διασφάλιση της επαρκούς 
ανάκτησης συμπεριλαμβανομένης τυχόν απόκλισης από 
τις διατάξεις της παραγράφου 3. Το Σχέδιο εγκρίνεται 
από τον Ειδικό Γραμματέα Υδάτων της ΕΓΥ. 

8. Κάθε πάροχος υποχρεούται να καταγράφει τους χρή¬ 
στες του, τις ποσότητες ύδατος που παρέχει για κάθε 
χρήση σε κάθε χρήστη, τα στοιχεία κόστους του και τα 
έσοδα από κάθε χρήστη. 

9. Η συχνότητα καταμέτρησης των ενδείξεων και 
περιοδικής τιμολόγησης των ανωτέρω υπηρεσιών δι¬ 
ασφαλίζει ότι ενδεχόμενη υπερβολική κατανάλωση σε 
ορισμένη περίοδο δεν εξισορροπείται με μειωμένες κα¬ 
ταναλώσεις σε προηγούμενη ή επόμενη περίοδο, έτσι 
ώστε η χρέωση να λειτουργεί ως κίνητρο για ορθολογική 
κατανάλωση νερού. 

ΚΕΦΑΛΑΙΟ Γ2 

ΓΕΝΙΚΟΙ ΚΑΝΟΝΕΣ ΤΙΜΟΛΟΓΗΣΗΣ ΥΠΗΡΕΣΙΩΝ 
ΠΑΡΟΧΗΣ ΥΔΑΤΟΣ ΓΙΑ ΑΓΡΟΤΙΚΗ ΧΡΗΣΗ 
Άρθρο 10 

Γενικό πλαίσιο παροχής υπηρεσιών ύδατος 
για αγροτική χρήση 

1. Μέσω της τιμολόγησης υπηρεσιών παροχής ύδατος 
για αγροτική χρήση, καθορίζονται διαδικασίες ανάκτη¬ 
σης του περιβαλλοντικού κόστους και του κόστους πό¬ 
ρου, καθώς και κίνητρα για την ορθολογική διαχείριση 
των υδάτων, με βάση τη σταδιακή υλοποίηση μετρήσε¬ 
ων απολήψιμης ποσότητας. 

2. Οι χρήσεις ύδατος που δύναται να εμπίπτουν στην 
υπηρεσία παροχής ύδατος για αγροτική χρήση, είναι αυ¬ 
τές που αναφέρονται στην παράγραφο 1 του άρθρου 2. 

3. Κάθε νέο και νόμιμα οργανωμένο συλλογικό δίκτυο 
καθώς και κάθε υφιστάμενο δίκτυο που επεκτείνεται και 
εκσυγχρονίζεται μετά την δημοσίευσης της παρούσας 
απόφασης, πρέπει να διαθέτει σύστημα καταγραφής των 
απολήψιμων ποσοτήτων ύδατος και υδρομετρητές στο 
σύνολο των χρηστών του δικτύου. 

4. Οι πάροχοι υπηρεσιών ύδατος για αγροτική χρήση, 
μεριμνούν για τη σταδιακή τοποθέτηση υδρομετρητών 
στο σύνολο των χρηστών του δικτύου εντός τριετίας 
εφόσον αυτό είναι τεχνικά και οικονομικά εφικτό. Το 
σχετικό κόστος δύναται να αναλαμβάνεται από τους 
παρόχους υπηρεσιών ύδατος και να ανακτάται μέσω της 
αποπληρωμής του από τους χρήστες. Εφόσον ο πάροχος 
εκτιμά ότι δεν είναι τεχνικά ή οικονομικά εφικτό να τοπο¬ 
θετούν συστήματα μέτρησης της κατανάλωσης ύδατος 
στο σύνολο του δικτύου εντός τριετίας, υποχρεούται να 
καταθέσει στη Διεύθυνση Υδάτων της Αποκεντρωμένης 
Διοίκησης Σχέδιο Δράσης όπου θα προσδιορίζονται το 
χρονικό διάστημα που απαιτείται για την ολοκλήρωση 
της τοποθέτησης συστημάτων μέτρησης της κατανάλω¬ 
σης ύδατος (υδρομετρητών ή άλλου συστήματος ισοδυ¬ 
νάμου αποτελέσματος), τα μέτρα που απαιτούνται για τη 
διασφάλιση της συμμόρφωσης καθώς και λεπτομερές 
χρονοδιάγραμμα. Στο Σχέδιο Δράσης θα προσδιορίζεται 
επίσης υποχρεωτικά το συνολικό εκτιμώμενο κόστος, 
ο τρόπος χρηματοδότησης και το ποσοστό προόδου 
του έργου κατ'έτος. Σε κάθε περίπτωση, η τοποθέτηση 
συστημάτων μέτρησης της κατανάλωσης ύδατος πρέπει 
να έχει ολοκληρωθεί έως το 2024. 

5. Πάροχοι υπηρεσιών ύδατος για αγροτική χρήση 
είναι οι Οργανισμοί Εγγείων Βελτιώσεων (ΓΟΕΒ, ΤΟΕΒ, 
ΑΟΣΑΚ κ.α.), η ΕΥΔΑΠ, η ΕΥΑΘ, η Εταιρεία Παγίων ΕΥ- 
ΔΑΠ, η Εταιρεία Παγίων ΕΥΑΘ, οι ΟΤΑ Α'και Β' βαθμού 
και λοιποί φορείς που παρέχουν νερό άρδευσης σε τε¬ 
λικούς χρήστες. 

6. Για την εφαρμογή του Κεφαλαίου αυτού, τα προ- 
βλεπόμενα περιβαλλοντικά τέλη επιβάλλονται στους 
τελικούς χρήστες αμέσως μετά την ολοκλήρωση της 
πρώτης αναθεώρησης των Σχεδίων Διαχείρισης. 

7. Με τις κανονιστικές πράξεις που εκδίδονται σύμ¬ 
φωνα με τις ειδικότερες προβλέψεις του εδαφίου (ε) της 
παραγράφου 1 του άρθρου 4 του ν. 3199/2003 που προ¬ 
στέθηκε με το άρθρο πέμπτο (παρ. 1 β) του ν. 4117/2013, 


είναι δυνατόν να εξαιρούνται από τα περιβαλλοντικά 
τέλη: (α) χρήστες οι οποίοι, με την εφαρμογή πρακτι¬ 
κών ορθολογικής διαχείρισης υδάτων, συμβάλλουν στη 
διατήρηση ή/και βελτίωση της καλής κατάστασης των 
υδάτων, συμπεριλαμβανομένης της επαναχρησιμοποί- 
ησης λυμάτων, ευπαθείς (ευάλωτες ή ειδικές) κοινωνικά 
ομάδες πολιτών όπως αυτές προβλέπονται στο άρθρο 
1, παρ. 4 του ν. 4019/2011, όπως ισχύει. 

Άρθρο 11 

Γενικοί κανόνες τιμολόγησης υπηρεσιών 

παροχής ύδατος για αγροτική χρήση 

μέσω οργανωμένων συλλογικών δικτύων 

1. Τα τιμολόγια των υπηρεσιών παροχής ύδατος για 
αγροτική χρήση προσδιορίζονται από τους παρόχους 
των υπηρεσιών αυτών και εγκρίνονται από την αρμόδια 
αρχή, σύμφωνα με τις σχετικές προβλέψεις της κείμενης 
νομοθεσίας. Ο προσδιορισμός των τιμολογίων γίνεται 
κατά τρόπο ώστε τα συνολικά έσοδα των παροχών να 
συμβάλουν στη βελτίωση της ανάκτησης του κόστους, 
χωρίς να ανατρέπονται οι συνθήκες βιωσιμότητας των 
αγροτικών χρήσεων, με εξαίρεση έτη στα οποία προ- 
ηγήθηκαν περίοδοι καταστάσεων έκτακτων αναγκών 
ή ανωτέρας βίας, σύμφωνα με το άρθρο 9 της κοινής 
υπουργικής απόφασης 14689/2014 (Β' 2878). 

2. Ο τρόπος τιμολόγησης από τους παρόχους των 
υπηρεσιών για αγροτική χρήση στους τελικούς χρήστες 
γίνεται βάσει μικτού συστήματος χρέωσης. Το σύστη¬ 
μα χρέωσης αποτελείται από δύο μέρη: α) ένα σταθερό 
τέλος και β) ένα μεταβλητό τέλος ανά μονάδα νερού 
(ογκομετρική χρέωση ανά κυβικό μέτρο κατανάλωσης 
νερού), το οποίο αυξάνεται βάσει της αύξησης της κατα¬ 
νάλωσης αποτελώντας κίνητρο για τη μείωση της υπερ¬ 
κατανάλωσης λαμβάνοντας υπόψη τις σχετικές προβλέ- 
ψειςτων Σχεδίων Διαχείρισης ΛΑΠ, τους κώδικες ορθών 
γεωργικών πρακτικών, την κοινή υπουργική απόφαση 
Φ16/6631/01 -06-1989 (Β'428) «Προσδιορισμός ανώτα¬ 
των και κατώτατων ορίων των αναγκαίων ποσοτήτων για 
την ορθολογική χρήση του νερού στην άρδευση» καθώς 
και σχετικούς δείκτες αναφοράς ανά είδος καλλιέργειας, 
μέθοδο άρδευσης και κλιματική ζώνη. 

2.1 .Το σταθερό τέλος εφαρμόζεται στην άρδευση ανά 
στρέμμα καλλιέργειας. Τα μεταβλητά τέλη ανά κυβικό 
μέτρο εφαρμόζονται στους χρήστες, ανάλογα με την 
μετρηθείσα ποσότητα του ύδατος για αγροτική χρήση 
που καταναλώθηκε. Στα μεταβλητά τέλη περιλαμβάνεται 
και το περιβαλλοντικό τέλος. 

2.2. Σε περιπτώσεις όπου δεν είναι εφικτή η καταμέ¬ 
τρηση του ύδατος για άρδευση ώστε να γίνεται χρέωση 
ανά κυβικό μέτρο, και μέχρι την συμμόρφωση των πα¬ 
ροχών με τις διατάξεις της παραγράφου 4 του άρθρου 
10, ο πάροχος εκτιμά την ποσότητα του ύδατος που 
καταναλώθηκε, είτε κατά έκταση γης και είδος καλλι¬ 
έργειας καθώς και μέθοδο άρδευσης, σύμφωνα με την 
κείμενη νομοθεσία, είτε κατά χρόνο χρήσης του αρδευ¬ 
τικού νερού, ανάλογα μετά στοιχεία που είναι διαθέσιμα, 
λαμβάνοντας υπόψη τις σχετικές προβλέψεις των Σχε¬ 
δίων Διαχείρισης ΛΑΠ, τους κώδικες ορθών γεωργικών 
πρακτικών, την κοινή υπουργική απόφαση Φ16/6631/ 

01-06-1989 (Β' 428) «Προσδιορισμός ανώτατων και 
κατώτατων ορίων των αναγκαίων ποσοτήτων για την 
ορθολογική χρήση του νερού στην άρδευση» καθώς 
και σχετικούς δείκτες αναφοράς ανά είδος καλλιέργειας, 
μέθοδο άρδευσης και κλιματική ζώνη. 

Άρθρο 12 

Γενικοί κανόνες τιμολόγησης χρήσεων ύδατος 
εκτός οργανωμένων συλλογικών δικτύων 

Η τιμολόγηση των χρήσεων ύδατος εκτός οργανωμέ¬ 
νων συλλογικών δικτύων, αφορά στην επιβολή του περι¬ 
βαλλοντικού τέλους και είναι αναλογική με την κατανά¬ 
λωση ύδατος κάθε χρήστη (χρέωση ανά κυβικό μέτρο). 

ΚΕΦΑΛΑΙΟ Δ' 

ΚΑΝΟΝΕΣ ΚΑΙ ΜΕΤΡΑ ΒΕΛΤΙΩΣΗΣ 

ΤΩΝ ΥΠΗΡΕΣΙΩΝ ΥΔΑΤΟΣ ΣΤΙΣ ΔΙΑΦΟΡΕΣ ΧΡΗΣΕΙΣ 

Άρθρο 13 

Μηχανισμός παρακολούθησης 
υπηρεσιών ύδατος 

1. Για την παρακολούθηση και βελτίωση των υπηρε¬ 
σιών ύδατος στις διάφορες χρήσεις του δημιουργείται 
μηχανισμός παρακολούθησης και εποπτείας, μέσω 
πληροφοριακού συστήματος της ΕΓΥ, στο οποίο κάθε 
πάροχος υποχρεούται ετησίως να εισάγει ηλεκτρονικά 
συγκεντρωτικά στοιχεία σχετικά με τη δραστηριότητά 
του σύμφωνα με τα έντυπα καταγραφής στοιχείων του 
μηχανισμού παρακολούθησης που περιλαμβάνονται στο 
Παράρτημα IV. Ο ως άνω μηχανισμός παρέχει τη δυνα¬ 
τότητα συγκριτικής αξιολόγησης των επιδόσεων των 
παροχών, λειτουργώντας ως κίνητρο για τη βελτίωση 
της παροχής υπηρεσιών προς τους καταναλωτές καθώς 
και για την εξοικονόμηση ύδατος στις διάφορες χρήσεις. 

1.1 .Τα έντυπα καταγραφής στοιχείων δύναται να τρο¬ 
ποποιούνται, από την ΕΓΥ, στο πλαίσιο της αρμοδιότητάς 
της, όταν κρίνεται σκόπιμη επικαιροποίηση, συμπλήρω¬ 
ση ή απλούστευσή τους. 

1.2. Στο πλαίσιο παρακολούθησης της αποτελεσμα- 
τικότητας των παροχών και βελτίωσης των υπηρεσιών 
ύδατος στις διάφορες χρήσεις του, χρησιμοποιούνται 
κατάλληλοι δείκτες, όπως παρουσιάζονται στο Παράρ¬ 
τημα V. 

1.3. Τα στοιχεία του προηγούμενου έτους υποβάλ¬ 
λονται εντός του τελευταίου εξαμήνου του τρέχοντος 
έτους. 

2. Τα στοιχεία που παρέχονται από τους παρόχους 
υπηρεσιών ύδατος ετησίως, αξιοποιούνται από τις Δι¬ 
ευθύνσεις Υδάτων των Αποκεντρωμένων Διοικήσεων 
για τη σύνταξη ετήσιων εκθέσεων σχετικά με το βαθμό 
υλοποίησης της πολιτικής διαχείρισης των υπηρεσιών 
ύδατος στα υδάτινα συστήματα, σύμφωνα με τα ισχύο- 
ντα Σχέδια Διαχείρισης. Οι εκθέσεις αυτές αποστέλλονται 
στην ΕΓΥ προκειμένου, στο πλαίσιο των αρμοδιοτήτων 
της, να αξιολογεί και να ελέγχει την εφαρμογή της πολι¬ 
τικής διαχείρισης των υπηρεσιών ύδατος. 

2.1. Με βάση τις ανωτέρω εκθέσεις η ΕΓΥ συντάσσει 
την ετήσια εθνική έκθεση σχετικά με την εφαρμογή της 
πολιτικής διαχείρισης των υπηρεσιών ύδατος και εισηγεί- 
ται την έγκρισή της στον Υπουργό Π ΕΝ, μετά από γνώμη 


της Γνωμοδοτικής Επιτροπής Υδάτων. Η έγκριση των 
ετήσιων εκθέσεων γίνεται σύμφωνα με τα οριζόμενα 
στο άρθρο 3, παράγραφος 3α της κοινής υπουργικής 
απόφασης 322/2013 (Β' 679). 

2.2. Στις ετήσιες εθνικές εκθέσεις αξιολογείται η επί¬ 
δραση της τιμολογιακής πολιτικής στη μείωση της κα¬ 
τανάλωσης νερού ανά τομέα, ο βαθμός ανάκτησης του 
κόστους ανά τομέα, τυχόν επίδραση στην ποσότητα και 
την ποιότητα των υδατικών σωμάτων και προτείνονται 
πρόσθετα εξειδικευμένα κίνητρα περιορισμού της κα¬ 
τανάλωσης περιλαμβανομένης και ειδικής τιμολογια¬ 
κής πολιτικής σε περιπτώσεις υπέρμετρης κατανάλωσης 
ύδατος. 

3. Η Διεύθυνση Υδάτων της οικείας Αποκεντρωμένης 
Διοίκησης, σε συνεργασία με την ΕΓΥ, με βάση τις ετήσιες 
εκθέσεις που προβλέπονται στην παράγραφο 2, καθώς 
και τα ισχύοντα Σχέδια Διαχείρισης των ΛΑΠ, ενημερώ¬ 
νει τους παρόχους προκειμένου να προβαίνουν σε προ¬ 
γραμματισμό βελτίωσης των επιδόσεών τους, σύμφωνα 
με τους κανόνες και τις κατευθύνσεις που προβλέπο- 
νται στο άρθρο 14 και εκδίδει συστάσεις σύμφωνα με 
τα προβλεπόμενα στην παράγραφο 2 του άρθρου 7. Η 
ΕΓΥ διατηρεί το δικαίωμα να εκδίδει συστάσεις για τη 
συμμόρφωση του/των παρόχου/ων και να ζητά από τον 
πάροχο να προβεί στις δέουσες διορθωτικές ενέργειες, 
σε περίπτωση που διαπιστώνει μη ορθή εφαρμογή των 
κανόνων κοστολόγησης και τιμολόγησης παροχής υπη¬ 
ρεσιών ύδατος. 

Άρθρο 14 

Γενικοί κανόνες και κατευθύνσεις 
βελτίωσης υπηρεσιών ύδατος 

Για τη βελτίωση των υπηρεσιών ύδατος ορίζονται 
κατευθύνσεις πρώτης προτεραιότητας, οι οποίες απο¬ 
βλέπουν στη μείωση του κόστους και της ενδεχομένως 
διαπιστούμενης υπερβολικής χρήσης νερού. Στην περί¬ 
πτωση που οι ενέργειες αυτές δεν δύναται να οδηγήσουν 
σε βελτίωση της ανάκτησης κόστους των υπηρεσιών 
ύδατος, εξετάζεται προσαρμογή χρεώσεων. Ειδικότερα: 

α. Όταν η τρέχουσα ανάκτηση κόστους είναι χαμηλή 
και η τρέχουσα μέση χρέωση/κ.μ. κατανάλωσης είναι 
υψηλή, επείγει η εξέταση ρυθμίσεων, τόσο βραχυχρό¬ 
νιων (2 έτη) όσο και μακροχρόνιων (πάνω από 5 έτη), 
μέσω επενδύσεων, για μείωση του κόστους. Σε αυτές τις 
περιπτώσεις, η μακροχρόνια έμφαση είναι στην εξοικο¬ 
νόμηση κόστους. Όταν, για αντικειμενικούς λόγους αυτή 
δεν είναι εφικτή, αντιμετωπίζεται η αύξηση χρεώσεων 
μόνο ως βαθμιαία σταδιακή προσαρμογή για βελτίωση 
της ανάκτησης κόστους σε μακροχρόνιο ορίζοντα. 

β. Εάν η τρέχουσα μέση χρέωση/κ.μ. κατανάλωσης 
είναι χαμηλή και η ανάκτηση κόστους υψηλή, προηγείται 
ο έλεγχος του κόστους πριν αποφασιστεί προσαρμογή 
χρεώσεων. 

γ. Εάν η ανάκτηση κόστους είναι πολύ χαμηλή, αλλά 
και η τρέχουσα μέση χρέωση/κ.μ. κατανάλωσης είναι 
χαμηλή, θεωρείται ότι υπάρχει περιθώριο προσαρμογής 
της χρέωσης για άμεση μερική βελτίωση της ανάκτησης 
κόστους των υπηρεσιών ύδατος. Η βελτίωση της ανά¬ 
κτησης και πάλι επιδιώκεται σε μεσοπρόθεσμο (3-5 έτη) 

και μακροπρόθεσμο (πάνω από 5 έτη) ορίζοντα μετά 
εξέταση και διόρθωση του κόστους. 

Άρθρο 15 
Κυρώσεις 

Σε περιπτώσεις μη εφαρμογής των διατάξεων της πα¬ 
ρούσας εφαρμόζονται οι κυρώσεις που αναφέρονται 
στην παράγραφο 1 του άρθρου 13 του ν. 3199/2003 
όπως τροποποιήθηκε και ισχύει. 

Η Ειδική Γραμματεία Υδάτων εισηγείται, σύμφωνα με 
το 3 της κοινής υπουργικής απόφασης 322/2013, στην 
Εθνική Επιτροπή Υδάτων πολιτική προστίμων σε περι¬ 
πτώσεις μη συμμόρφωσης με τις διατάξεις της παρού¬ 
σας, και ιδίως των άρθρων 4-14, το αργότερο έως τις 
31/12/2017 με σκοπό οι προβλεπόμενες κυρώσεις να 
είναι αποτελεσματικές, αναλογικές και αποτρεπτικές. 

Η παρακολούθηση και η επιβολή προστίμων στο 
πλαίσιο της εφαρμογής της πολιτικής προστίμων του 
προηγούμενου εδαφίου υλοποιείται από τις Διευθύνσεις 
Υδάτων των Αποκεντρωμένων Διοικήσεων. 


ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 
Άρθρο 16 

1. Οι υφιστάμενες συμβάσεις μεταξύ του Ελληνικού 
Δημοσίου και ΕΥΔΑΠ ΑΕ, ΕΥΑΘ ΑΕ ή άλλων παροχών 
υπηρεσιών ύδατος εφαρμόζονται ως έχουν μέχρι την 
λήξη ισχύος τους. 

2. Στις περιπτώσεις ιδιωτικών συλλογικών δικτύων πα¬ 
ροχής υπηρεσιών ύδατος οι κανόνες κοστολόγησης και 
τιμολόγησης αντιμετωπίζονται με ανάλογο τρόπο όπως 
στις συμβάσεις παραχώρησης. 

Άρθρο 17 
Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης τα Παραρτήματα I—ΙΙ-ΙΙΙ—IV—V 
που ακολουθούν. 

ΠΑΡΑΡΤΗΜΑ I 
ΠΡΟΣΔΙΟΡΙΣΜΟΣ 

ΧΡΗΜΑΤΟΟΙΚΟΝΟΜΙΚΟΥ ΚΟΣΤΟΥΣ 

Για τον προσδιορισμό του χρηματοοικονομικού κό¬ 
στους λαμβάνονται υπόψη τα κάτωθι: 

Α. Στοιχεία κόστους κεφαλαίου 

Ι.Το κόστος κεφαλαίου είναι το αναλισκόμενο ετήσιο 
πάγιο κεφάλαιο στην διαδικασία παραγωγής και παρο¬ 
χής των υπηρεσιών ύδατος. Αφορά αφενός το πάγιο 
κεφάλαιο που είναι στην κυριότητα του παρόχου, αφε¬ 
τέρου αυτό που ανήκει στην κυριότητα άλλου φορέα για 
το οποίο δεν πληρώνει ο πάροχος στον κύριο του έργου 
για τις ποσότητες νερού που προμηθεύεται από αυτόν. 
Ισούται με τις ετήσιες αποσβέσεις πάγιων στοιχείων του 
φορέα παροχής υπηρεσιών ύδατος. Σε περιπτώσεις που 
αυτές οι αποσβέσεις δεν καλύπτουν σημαντικά στοιχεία 
παγίων (είτε επειδή έχουν αποσβεστεί πλήρως λογιστικά, 
είτε επειδή ανήκουν σε άλλους φορείς και δεν περιλαμ¬ 
βάνονται στα πάγια του παρόχου), αν και αυτά είναι εν 
λειτουργία, το κόστος κεφαλαίου που αναλογεί σε αυτά 
υπολογίζεται με τα εξής βήματα: 

• Εκτιμάται κόστος αντικατάστασης αυτών των παγίων 
σε τιμές του τρέχοντος έτους. 

• Ανάλογα με το είδος παγίου, εφαρμόζεται επιλεγμέ¬ 
νος συντελεστής ετήσιας απόσβεσης, σύμφωνα με την 
ισχύουσα νομοθεσία. 

• Το ύψος αυτών των αποσβέσεων προστίθεται στις 
υπόλοιπες αποσβέσεις που περιλαμβάνονται στις οι¬ 
κονομικές καταστάσεις ή/και ισολογισμούς του φορέα 
παροχής υπηρεσιών ύδατος. 

2. Το κόστος ευκαιρίας του επενδεδυμένου κεφαλαίου 
θεωρείται η απόδοση του κεφαλαίου σε εναλλακτικές 
τοποθετήσεις. Ειδικότερα, προστίθεται το κόστος τό¬ 
κων για τα δανειακά κεφάλαια, ενώ γιατιςπολυμετοχικές 
επιχειρήσεις ύδρευσης αποχέτευσης (όπως η ΕΥΔΑΠ και 


η ΕΥΑΘ) προστίθεται εύλογη ετήσια απόδοση των ιδιω¬ 
τικών επιχειρηματικών κεφαλαίων που χρησιμοποιούν. 

Στις περιπτώσεις που ένα πάγιο (κόστος υποδομής) 
έχει μικτή χρήση (π.χ. ύδρευση και αγροτική) ή χρήση 
από περισσότερους παρόχους, το κόστος που προκύπτει 
κατανέμεται μεταξύ χρήσεων ή παροχών ανάλογα με τη 
συμμετοχή τους στη συνολική κατανάλωση νερού που 
παρήχθη από τις υποδομές αυτές το συγκεκριμένο έτος. 

Το Κόστος Κεφαλαίου (Κ) για τα πάγια τα οποία δεν 
ανήκουν στην κυριότητά του παρόχου, αποδίδεται στους 
φορείς που έχουν την κυριότητα αυτών των παγίων. 

Β. Λειτουργικό κόστος και κόστος συντήρησης 

Το λειτουργικό κόστος (κυρίως μισθοί, υλικά, ενέργεια 
και λοιπά γενικά έξοδα) και το κόστος συντήρησης των 
έργων παρακολουθείται και καταγράφεται αναλυτικά 
από τους φορείς παροχής υπηρεσιών νερού. Σε περίπτω¬ 
ση που ορισμένες δαπάνες του λειτουργικού κόστους 
εμφανίσουν ακραίες τιμές κατά ένα έτος (π.χ. το κόστος 
εργασιών συντήρησης που γίνεται μία φορά κάθε ορι¬ 
σμένα χρόνια), μπορεί εναλλακτικά να υπολογίζεται ο 
μέσος όρος του κόστους λειτουργίας και συντήρησης 
για μία μεγαλύτερη περίοδο, συνήθως τριετίας. Σε αυτή 
την περίπτωση, τα στοιχεία κάθε έτους της τριετίας, που 
είναι καταγραμμένα σε ιστορικές τιμές, δηλαδή σε τιμές 
του έτους κατά το οποίο πραγματοποιήθηκαν, χρειάζεται 
να εκφραστούν σε σταθερές τιμές του έτους για το οποίο 
γίνεται η κοστολόγηση (τιμαριθμική ή πληθωριστική 
αναπροσαρμογή). 

Γ. Κόστος διοίκησης 

Το κόστοςτων υπηρεσιών διοίκησης υπολογίζεται και 
καταγράφεται χωριστά στους φορείς που τηρούν αντί¬ 
στοιχο λογιστικό σύστημα. Σε περιπτώσεις που κάποιος 
φορέας παροχής υπηρεσιών ύδατος δε διακρίνει το ανώ¬ 
τερο κόστος, στο λογιστικό του σύστημα, το κόστος δι¬ 
οίκησης υπολογίζεται κατά εκτίμηση από τον φορέα. 

ΠΑΡΑΡΤΗΜΑ II 

ΠΡΟΣΔΙΟΡΙΣΜΟΣ ΠΕΡΙΒΑΛΛΟΝΤΙΚΟΥ ΚΟΣΤΟΥΣ 

Για τον προσδιορισμό του περιβαλλοντικού κόστους 
λαμβάνονται υπόψη τα κάτωθι: 

Ι.Συσχέτισητου κόστουςτωνΣυμπληρωματικών Μέ¬ 
τρων που αφορούν το περιβαλλοντικό κόστος, όπως 
αυτό προσδιορίζεται στο άρθρο 5, με τις σχετικές χρή¬ 
σεις ύδατος ανά ΥΣ ή ανά ομάδα ΥΣ. Σε περίπτωση όπου 
κάποιο μέτρο σχετίζεται με περισσότερες από μια χρή¬ 
σεις, το κόστος αυτό θα κατανέμεται στις χρήσεις αυτές 
αναλογικά βάσει του ισοζυγίου ποσοτήτων νερού που 
αντιστοιχούν σε κάθε χρήση. 

2. Άθροιση όλων των στοιχείων περιβαλλοντικού κό¬ 
στους, ώστε να προκύψει το συνολικό Περιβαλλοντικό 
Κόστος ανά χρήση ύδατος. 

3. Εκτίμηση του μοναδιαίου (ανά κυβικό μέτρο νερού 
στουςτελικούς χρήστες) Περιβαλλοντικού Κόστους ανά 
χρήση ύδατος αναλογικά βάσει του ισοζυγίου ποσοτή¬ 
των νερού ανά χρήση, σύμφωνα με τα Σχέδια Διαχείρι¬ 
σης ΛΑΠ. 


Το κόστος των δομικών έργων, που συμπεριλαμβά- 
νονται στο Πρόγραμμα των Συμπληρωματικών Μέτρων 
του εκάστοτε ισχύοντος Σχεδίου Διαχείρισης ΛΑΠ, θα 
υπολογίζεται στον ετήσιο υπολογισμό του περιβαλλοντι¬ 
κού κόστους μέσω συντελεστή απόσβεσης του δομικού 
έργου ίσου με 2%. Μετά την ολοκλήρωση της κατασκευ¬ 
ής των έργων αυτών, το κόστος αυτό θα υπολογίζεται 
στο χρηματοοικονομικό κόστος και δεν θα υπολογίζεται 
πλέον ως Περιβαλλοντικό Κόστος. 

Το κόστος των υπόλοιπων μέτρων, που συμπερι- 
λαμβάνονται στο Πρόγραμμα των Συμπληρωματικών 
Μέτρων του εκάστοτε ισχύοντος Σχεδίου Διαχείρισης 
ΛΑΠ, υπολογίζεται ετησίως επιμερίζοντας το συνολικό 
κόστος αυτών κατά έτος για την περίοδο εφαρμογής του 
Προγράμματος Μέτρων των Σχεδίων Διαχείρισης ΛΑΠ. 

4.0 κάθε πάροχος υπηρεσιών ύδατος που προσφέρει 
νερό στους τελικούς χρήστες, ανάλογα με την κατηγορία 
υπηρεσιών νερού που προσφέρουν και ανάλογα με την 
κατηγορία χρήσης ύδατος στην οποία εμπίπτει ο εκά¬ 
στοτε τελικός χρήστης νερού, θα θεωρούν ως μοναδιαίο 
περιβαλλοντικό κόστος το αντίστοιχο περιβαλλοντικό 
κόστος της χρήσης νερού που υπολογίζεται στην ανω¬ 
τέρω παράγραφο (3). 

ΠΑΡΑΡΤΗΜΑ III 

ΠΡΟΣΔΙΟΡΙΣΜΟΣ ΚΟΣΤΟΥΣ ΠΟΡΟΥ 

Για τον προσδιορισμό του κόστους πόρου λαμβάνο- 
νται υπόψη τα κάτωθι: 

1. Συσχέτιση του κόστους των Συμπληρωματικών Μέ¬ 
τρων που αφορούν το Κόστος Πόρου, όπως αυτό προσ¬ 
διορίζεται στο άρθρο 6, με τις σχετικές χρήσεις ύδατος 
ανά ΥΣ ή ανά ομάδα ΥΣ. Σε περίπτωση όπου κάποιο 
στοιχείο κόστους σχετίζεται με περισσότερες από μια 
χρήσεις τότε αρχικά αυτό θα αποδίδεται συνολικά σε 
όλες. Εν συνεχεία το κόστος αυτό σε κάθε μια χρήση 
ύδατος κατανέμεται αναλογικά βάσει του ισοζυγίου πο¬ 
σοτήτων νερού που αντιστοιχούν σε κάθε χρήση. 

2. Άθροιση όλων των στοιχείων κόστους πόρου, ώστε 
να προκύψει το συνολικό Κόστος Πόρου ανά χρήση ύδα¬ 
τος. 

3. Εκτίμηση του μοναδιαίου (ανά κυβικό μέτρο νερού 
στους τελικούς χρήστες) Κόστους Πόρου ανά χρήση 
ύδατος αναλογικά βάσει του ισοζυγίου ποσοτήτων νε¬ 
ρού ανά χρήση, σύμφωνα με τα Σχέδια Διαχείρισης ΛΑΠ. 

Οι ποσότητες νερού που λαμβάνονται υπόψη στον ως 
άνω υπολογισμό του Κόστους Πόρου είναι αυτές που θα 
προκύπτουν από το βασικό ισοζύγιο ποσοτήτων ανά 
χρήση μετά την αφαίρεση των υπεραπολήψεων (εφό¬ 
σον υφίσταται υπεραπόληψη σε κάποιο Υπόγειο ΥΣτου 
ΥΔ) καθώς και την αφαίρεση των ποσοτήτων που είναι 


αναγκαίες για τη σταδιακή επανάκαμψη των υπόγειων 
υδροφορέων. Σε περίπτωση μη πρόβλεψης ποσότητας 
επανάκαμψηςλαμβάνεται υπόψη μια επιπλέον ποσότη¬ 
τα της τάξεως του 20% της ποσότητας υπεραπόληψης. 

Το κόστος των δομικών έργων, που συμπεριλαμβά- 
νονται στο Πρόγραμμα των Συμπληρωματικών Μέτρων 
του εκάστοτε ισχύοντος Σχεδίου Διαχείρισης ΛΑΠ, θα 
υπολογίζεται στον ετήσιο υπολογισμό του Κόστους Πό¬ 
ρου μέσω συντελεστή απόσβεσης του δομικού έργου 
ίσου με 2%. Μετά την ολοκλήρωση της κατασκευής και 
τη λειτουργία των έργων αυτών, δεν υπολογίζεται πλέον 
κόστος πόρου για αυτά, αλλά εντάσσονται στη διαδικα¬ 
σία υπολογισμού κόστους κεφαλαίου, σύμφωνα με τους 
κανόνες που ορίζονται στο Παράρτημα I. 

Το κόστος των υπόλοιπων μέτρων, που συμπερι- 
λαμβάνονται στο Πρόγραμμα των Συμπληρωματικών 
Μέτρων του εκάστοτε ισχύοντος Σχεδίου Διαχείρισης 
ΛΑΠ, υπολογίζεται ετησίως επιμερίζοντας το συνολικό 
κόστος αυτών κατά έτος για την περίοδο εφαρμογής του 
Προγράμματος Μέτρων των Σχεδίων Διαχείρισης ΛΑΠ. 

4.0 κάθε πάροχος υπηρεσιών ύδατος που προσφέρει 
νερό στους τελικούς χρήστες, ανάλογα με την κατηγορία 
υπηρεσιών ύδατος που προσφέρουν και ανάλογα με την 
κατηγορία χρήσης ύδατος στην οποία εμπίπτει ο εκά¬ 
στοτε τελικός χρήστης νερού, θα θεωρούν ως μοναδιαίο 
Κόστος Πόρου το αντίστοιχο Κόστος Πόρου της χρήσης 
ύδατος που υπολογίζεται στην ανωτέρω παράγραφο (3). 

ΠΑΡΑΡΤΗΜΑ IV 
ΕΝΤΥΠΑ ΚΑΤΑΓΡΑΦΗΣ ΣΤΟΙΧΕΙΩΝ 
ΕΝΤΥΠΑ ΓΙΑ ΠΑΡΟΧΟΥΣ ΥΠΗΡΕΣΙΩΝ ΥΔΡΕΥΣΗΣ - ΑΠΟΧΕΤΕΥΣΗΣ 1 * 

ΕΝΤΥΠΟ ΚΑΤΑΓΡΑΦΗΣ ΣΤΟΙΧΕΙΩΝ ΠΑΡΟΧΩΝ ΥΠΗΡΕΣΙΩΝ ΠΑΡΟΧΗΣ ΥΔΑΤΟΣ 

Προσδέστε όσες γραμμές ή στήλες χρειάζεστε για πλήρη αποτύπωση των στοιχείων σας - Δε 
συμπληρώνονται τα κελιά με διαγράμμιση 

Α. ΣΥΝΟΠΤΙΚΑ ΣΤΟΙΧΕΙΑ ΠΡΟΕΛΕΥΣΗΣ ΝΕΡΟΥ 



ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ 


1 

2 | 3 

4 


Πηγή 

_ „ , Κόστος - Μόνο εάν 

Προμηθευθεισα ... 

, ,, καταβάλεται κοστος 

ποσότητα μ .,Γ , . 

σε άλλους Φοοεις (€) 

Αριθμός 

γεωτρήσεων 

Α.1. 

Πηγές από τις οποίες προμηθεύεται ο φορέας χωρίς μεσολάβηση τρίτων 

Σύνολο: 


ή ειδικότερα από 

Γεωτρήσεις 


Φράγμα 


Ποτάμια 


Επιφανειακές 

Πηγές 


Αφαλάτωση 


Άλλη 

(προσδιορίστε) 


Α.2. 

Προμήθεια νερού από τρίτους (προσδιορίστε συγκεκριμένα) 

Α.2.1 

Επωνυμία φορέα: 


Σύνολο: 


Α.2.2 

Επωνυμία φορέα: 


Σύνολο: 




Β. ΣΥΝΟΠΤΙΚΑ ΣΤΟΙΧΕΙΑ ΔΙΚΤΥΟΥ ΥΔΡΕΥΣΗΣ 


ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ 


1 

2 

Β.1. 

Εξωτερικά δίκτυα μεταφοράς 


Β.1.1. 

Συνολικό μήκος δικτύων (χλμ) 


Β.1.2. 

Αποληφθείσα ποσότητα νερού στην πηγή (μ 3 ) 


Β.1.3. 

Συνολική ποσότητα νεοού που εισέονεται στο εσωτεοικό δίκτυο του 
παρόχου (μ 3 ) 


Β.1. Λ 

Αιτιολογήστε την διαφορά μεταξύ Β.1.2 και Β.1.3 


Β.2 

Εσωτερικά δίκτυα 


Β.2.1. 

Μήκος εσωτερικού δικτύου πόλης (χλμ) 


Β.2.2. 

Αριθμός συνδέσεων 


Β.2.3. 

Εξυπηρετούμενος πληθυσμός 


Β.2.4. 

Υδρομετρημένη (χρεωθείσα ή μη) κατανάλωση στο δίκτυο (μ 3 ) 


Β.2.5. 

Μη υδρομετρημένη απόληψη στο δίκτυο, νόμιμη ή μη (εκτιμώμενα μ3) 


Β.2.6. 

% Απωλειών δικτύου λόγω φθορών 


Β.2.7. 

Αριθμός βλαβών αγωγών δικτύου 


Β.3 

Εγκατάσταση διύλισης νερού 


Β.3.1 

Αριθμός μονάδων διύλισης 


Β.3.2 

Συνολική δυναμικότητα (μ 3 /ώρα) 



1 Συμπληρώνονται τα κελιά που έχουν σχέση με τη δραστηριότητα του παρόχου. Για παράδειγμα, 

δεν συμπληρώνει τα στοιχεία για αποχέτευση ή βιολογικό καθαρισμό, ο πάροχος ο οποίος δεν 

διαθέτει τέτοιες υπηρεσίες. 

Γ. ΣΥΝΟΠΤΙΚΑ ΣΤΟΙΧΕΙΑ ΕΡΓΩΝ ΑΠΟΧΕΤΕΥΣΗΣ - ΕΕΛ 
ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ 



1 

2 

Γ.1. 

Δίκτυο αποχέτευσης 


Γ.1.1. 

Συνολικό μήκος εξωτερικών αγωγών μεταφοράς (χλμ) 


Γ.1.2. 

Συνολικό μήκος εσωτερικού δικτύου αποχέτευσης (χλμ) 


Γ.1.3. 

Αριθμός συνδέσεων με την αποχέτευση 


Γ.1.4. 

Εξυπηρετούμενος πληθυσμός (ισοδύναμοι κάτοικοι) 


Γ.2 

ΕΕΛ 


Γ.2.1. 

Αριθμός Εγκαταστάσεων Επεξεργασίας Λυμάτων (ΕΕΛ) 
που διαχειρίζεται ο φορέας 



β-βάθμιας επεξεργασίας 


γ-βάθμιας επεξεργασίας 


Γ.2.2. 

Ισοδύναμος πληθυσμός σχεδιασμού 


Γ.2.3 

Εξυπηρετούμενος πληθυσμός βάσει πραγματικών 
δεδομένων 


Γ.2.4. 

Μέση Παοογή σγεδιασιιού ίιι 3 /ηιιέοα) 


Γ.2.5. 

Μέση παοογή ποανιιατικήτ λειτουονίαο (ιι 3 /ηιιέοα) 


Γ.2.6. 

Γίνεται επαναχρησιμοποίηση επεξεργασμένου ύδατος 
(ΝΑΙ ή ΌΧΙ) 

ΝΑΙ ΟΧΙ 

Γ.2.6.1. 

Αν ναι, αναφέρατε το σύνολο των μ 3 που 
επαναγο η σιυποπο ιού ντα ι 


Γ. 2.6.2. 

Αν ναι, προσδιορίστε τη χρήση (π.χ. γεωργική, 
βιομηχανική, πότισμα πρασίνου, κλπ) 


Γ.2.7. 

Αριθμός βλαβών αγωγών δικτύου 



Δ. ΣΥΝΟΠΤΙΚΑ ΣΤΟΙΧΕΙΑ ΔΙΚΤΥΟΥ ΑΡΔΕΥΣΗΣ 

ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ 


1 

2 

Δ.1.1. 

Συνολικό μήκος δικτύου μεταφοράς από την πηγή έως το 
χωράφι (χλμ) 


Δ. 1.2. 

Αποληφθείσα ποσότητα νερού στην πηγή (μ 3 ) 


Δ.1.3. 

Αριθμός συνδέσεων οποιασδήποτε μορφής = Αριθμός 
αγροτικών εκμεταλλεύσεων που εξυπηρετούνται 


Δ.1.4. 

Υδρομετρημένη κατανάλωση στο χωράφι (μ 3 ) 


Δ.1.5. 

Αρδευόμενη έκταση (στρ) 


Δ.1.6. 

% απωλειών δικτύου λόγω φθορών 


Δ.1.7. 

Μη καταγραφόμενη απόληψη, νόμιμη ή μη (εκτιμώμενα μ 3 ) 


Δ.1.8. 

Αριθμός βλαβών αγωγών δικτύου 

Ε. ΣΥΝΟΠΤΙΚΑ ΣΤΟΙΧΕΙΑ ΠΑΡΟΧΗΣ ΝΕΡΟΥ ΣΕ ΤΡΙΤΟΥΣ (αφορά μόνον φορείς που προμηθεύουν νερό σε 
άλλους παρόχους) 


ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 



1 

2 

3 

4 

Ε.1 

Προμήθεια νερού 

πηγή 

Παρεχόμενη 
ποσότητα (μ 3 ) 

Εσοδα - Μόνο εάν 

παρέχετε νερό σε 

άλλους φορείς και 

εισπράττετε έσοδα 

γι* αυτό (€) 

Επωνυμία φορέα Α στον οποίο 
παρέχεται νερό: 





Συνολική ποσότητα: 





Γεωτρήσεις/Ποτάμια/Φράγμα κλπ 





Επαναχρησιμοποίηση 



Ε.2 

Επωνυμία φορέα Β στον οποίο 
παρέχεται νερό: 





Συνολική ποσότητα: 





Γεωτρήσεις/Ποτάμια/Φράγμα κλπ 





Επαναχρ η σιμοπο ί η ση 



Ε.3 

Επωνυμία φορέα Γ στον οποίο 
παρέχεται νερό: 


■■I 


Συνολική ποσότητα: 




Γεωτρήσεις/Ποτάμια/Φράγμα κλπ 




Επαναχρησιμοποίηση 





ΣΤ. ΛΕΙΤΟΥΡΓΙΚΑ ΚΟΣΤΗ 


ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ 



Σύνολα 

Ειδικά για την 
“Υδρευση* 

ΣΤ.1 

Αμοιβές και έξοδα προσωπικού (κωδ. 60) 



ΣΤ. 2 

Αμοιβές και έξοδα τρίτων (κωδ. 61) 



ΣΤ. 3 

Ενέργεια 



ΣΤ.3.1 

Ηλεκτρικό ρεύμα παραγωγής (κωδ.62.00) 



ΣΤ.3.2 

Φωταέριο παραγωγικής διαδικασίας (κωδ. 62.01) 



ΣΤ.4 

Επισκευές και συντηρήσεις (κωδ. 62.07) 



ΣΤ. 5 

Τόκοι και συναφή έξοδα (σύνολο κωδ. 65) 



ΣΤ.6 

Αποσβέσεις πάγιων ενσωματωμένων (κωδ.66) 



ΣΤ. 7 

Λοιπά λειτουργικά έξοδα (Ολοι οι λοιποί λογαριασμοί της 
ομάδας 60-68 



ΣΤ.8 

Αποσβέσεις πάγιων μη ενσωματωμένων (κωδ.85) 



* Συμπληρώνεται μόνο εάν το λογιστικό σύστημα του φορέα επιτρέπει την διάκριση της ύδρευσης. Αλλιώς 
συμπληρώνεται μόνο η στήλη του συνόλου. 

Ζ. ΚΑΤΑΝΑΛΩΣΕΙΣ ΚΑΙ ΕΣΟΔΑ 



Ζ.1. ΚΑΤΑΝΑΛΩΣΕΙΣ ΚΑΙ ΕΣΟΔΑ ΔΙΚΤΥΟΥ ΥΔΡΕΥΣΗΣ - ΑΠΟΧΕΤΕΥΣΗΣ 




ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 




1 

2 | 3 | 4 

5 

6 

7 



ΥΠΗΡΕΣΙΑ ΥΔΡΕΥΣΗΣ 

ΥΠΗΡΕΣΙΑ ΑΠΟΧΕΤΕΥΣΗΣ 

ΣΥΝΟΛΑ 

ΑΝΕΞΑΡΤΗΤΑ 

ΑΠΟ 

ΥΠΗΡΕΣΙΑ 

€ 


Πλήθος 

υδρομέτρων 

τελευταίας 

περιόδου 

Καταναλισκόμενη 
ποσότητα 
καταμετρηθείσα 
στα υδρόμετρα μ 3 

Συνολικά 

έσοδα € 

Πλήθος 

συνδέσεων 

στην 

απογέτευση 

Συνολικά 

έσοδα € 

Ζ.1.1 Πωλήσεις υπηρεσιών (κωδ. 73.00 και 73.01) 








Οικιακή χρήση 








Βιομηχανική χρήση (αν διαχωρίζεται από την επαγγελματική) 








Τουριστική χρήση (αν διαχωρίζεται από την επαγελματική) 








Επαγγελματική χρήση (πλην της βιομηχανίας και του τουρισμού στην περίπτωση που 
αυτές διαχωρίζονται) 








Χρήση από δημόσιους φορείς (π.χ. σχολεία, νοσοκομεία) 








Αγροτική χρήση 








Ορυχεία και λατομεία ΝΑ0Ε (05-09) 








Αλλη χρήση (προσδιορίστε) 








Σύνολο 








Παρακαλούμε, εκτός των στοιχείων που δώσατε παραπάνω για το σύνολο της 
βιομηχανικής χρήσης, δώστε στοιχεία και για τους εξής κλάδους βιομηχανίας εφόσον το 
πληροφοριακό σας σύστημα επιτρέπει αυτή τη διάκριση: 








-> Βιομηχανία τροφίμων, ποτοποιίας ΝΑ0Ε (10-11) 








-> Βιομηχανία βασικών μετάλλων ΝΑ0Ε (24) 








-> Βιομηχανία οχημάτων και εξαρτημάτων μεταφορών ΝΑ0Ε (29-30) 








-> Βιομηχανία υφαντουργίας, βυρσοδεψίας ΝΑ0Ε (13-15) 








-> Βιομηχανία χάρτου και χάρτινων συσκευασιών κ.λ.π. ΝΑ0Ε (17) 








Βιομηχανία χημικών και επεξεργασίας πετρελαιοειδών ΝΑ0Ε (19-21) 








-> Βιομηχανία άλλου είδους μεταποιητική 







Ζ.1.2 Επιχορηγήσεις και διάφορα έσοδα (κωδ. 74) 







Ζ.1.3 Λοιπά έσοδα πλην των ανωτέρω (κωδ. 70, 71, 72, 75, 76) 







Ζ.1.4 Ιδιοπαραγωγή παγίων (κωδ. 78) 








Ζ.2. ΚΑΤΑΝΑΛΩΣΕΙΣ ΚΑΙ ΕΣΟΔΑ ΔΙΚΤΥΟΥ ΑΡΔΕΥΣΗΣ 

ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 

1 

2 

Πλήθος συνδεδεμένων παροχών 


Καταναλισκόμενη ποσότητα καταμετρηθείσα στο χωράφι (μ 3 ) 


Συνολικά έσοδα κάθε μορφής σε € (περιλαμβανόμενων παγίων και τελών όχι όμως και 
επιδοτήσεων) 




Η. ΕΚΤΙΜΗΣΗ ΠΑΓΙΩΝ 


ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 



1 

2 

3 

4 

Εργο 

Αξία κτήσεως 
(0 

Αναπόσβεστη 
αξία (€) 

(< 

) 

Η.1 

Πάγιο ενεργητικό παρόχου (αντλείται από τον ισολογισμό του έτους αναφοράς) 





: 

Εκτιμώμενη αξία αντικατάστασης παγίων τα οποία δεν ανήκουν στην κυριότητα 
του παρόχου και για τα οποία ο πάροχος δεν πληρώνει στον κύριο του έρνου για 
τις ποσότητες νερού που προμηθεύται από αυτά (π.χ. έργα κεφαλής ή/και δίκτυο 
μεταφοράς νερού εκτός των ορίων της περιοχής αρμοδιότητας του παρόχου ) 

Θ. ΕΚΤΙΜΗΣΗ ΑΝΤΛΗΣΗΣ ΥΔΑΤΩΝ ΑΠΟ ΙΔΙΩΤΙΚΕΣ ΓΕΩΤΡΗΣΕΙΣ 
ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 

Παρέχεται η καλύτερη δυνατή εκτίμηση για ιδιωτικές γεωτρήσεις που 
λειτουργούν αποκλειστικά στην περιοχή αρμοδιότητας του παρόχου 



1 

2 

3 

Χρήση 

Αριθμός γεωτρήσεων 

Αντληθείσα 
ποσότητα (κ.μ.) 

Θ.1 

Αρδευτική 



Θ.2 

Βιομηχανική 



Θ.3 

Τουριστική 



Θ.4 

Οικιακή 



Θ.5 

Αλλη 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 751/22.05.2017 


ΕΝΤΥΠΑ ΓΙΑ ΠΑΡΟΧΟΥΣ ΥΠΗΡΕΣΙΩΝ ΝΕΡΟΥ ΑΡΔΕΥΣΗΣ 


Α. ΣΥΝΟΠΤΙΚΑ ΣΤΟΙΧΕΙΑ ΔΙΚΤΥΟΥ 

ΕΤΟΣ ΑΝΑΦΟΡΑΣ ΣΤΟΙΧΕΙΩΝ: 

1 2 

3 

4 

Περιγραφή (π.χ. αρδευτικό 
δίκτυο Κωτύλιον ή ΤΟΕΒ 
Επιταλίου) 

Εξωτερικά Δίκτυα 

Εσωτερικό δίκτυο αρδευόμενης έκτασης 

Αριθμός 

αρδευομένων 

στρεμμάτων 

Είδος (κανάλι, αγωγός 
υπό πίεση κλπ) 

Μήκος (χλμ) 

Είδος (κανάλι, αγωγός 
υπό πίεση κλπ) 

Επιφάνεια 
αρδευόμενης 
έκτασης (στρ.) 

Μήκος (χλμ) 








































































Β. ΣΥΝΟΠΤΙΚΑ ΣΤΟΙΧΕΙΑ ΠΡΟΕΛΕΥΣΗΣ ΝΕΡΟΥ 


1 2 


Προμήθεια νερού 


ΕΤΟΣ ΑΝΑΦΟΡΑΣ ΣΤΟΙΧΕΙΩΝ ___ 

3 | 5 | 6 | 7 


_ _ , Κόστος - Μόνο εάν 

Προμηθευθεισα , -;- 

καταβαλεται κοστος 
ποσότητα (μ ) „ 5 άλ>ΟΜ , € , 


Αριθμός 

γεωτρήσεων 


Μέσο βάθος 
γεωτρήσεων 

(μ) 


8 

Συνολική 

δυναμικότητα 

γεωτρήσεων 

(μ 3 /ώρα) 


Β.1. Πηγές από τις οποίες προμηθεύεται ο φορέας χωρίς μεσολάβηση τρίτων 


Σύνολο 


ή ειδικότερα από 

Γεωτρήσεις 


Φράγμα 


Ποτάμια 


Επιφανειακές Πηγές 

... 1 

Επα ναχρ η σιμοπο ίη ση 


Αλλη (προσδιορίστε) 





Γ. ΣΥΝΟΠΤΙΚΑ ΣΤΟΙΧΕΙΑ ΠΑΡΟΧΗΣ ΝΕΡΟΥ ΣΕ ΤΡΙΤΟΥΣ 

ΕΤΟΣ ΑΝΑΦΟΡΑΣ ΣΤΟΙΧΕΙΩΝ: 


1 

2 

3 

5 

6 

7 

8 

Προμήθεια νερού 


Προμηθευθεισα 
ποσότητα (μ 3 ) 

Έσοδα(€) 

Αριθμός 

γεωτρήσεων 

Μέσο βάθος 
γεωτρήσεων 

(μ) 

Συνολική 

δυναμικότητα 

γεωτρήσεων 

(μ 3 /ώρα) 


Προμήθεια νερού προς τρίτους (προσδιορίστε συγκεκριμένα) 

Γ.Ι. 

Επωνυμία φορέα: 




'ΜΜΜΜΜ, 

Σύνολο: 





ή ειδικότερα από 

Γεωτρήσεις 






Φράγμα 





ριιριιριι 

Ποτάμια 






Επιφανειακές Πηγές 






Επαναχρησιμοποίηση 






Αλλη (προσδιορίστε) 






Γ.2. 

Επωνυμία φορέα: 



■ϋβ 




Σύνολο: 




. 

ή ειδικότερα από 

Γεωτρήσεις 



. 



Φράγμα 






Ποτάμια 





ιρ®ι§ιΛ 

Επιφανειακές Πηγές 






Επαναχρησιμοποίηση 






Αλλη (προσδιορίστε) 

Δ. ΣΤΡΕΜΜΑΤΑ ΑΝΑ ΚΑΛΛΙΕΡΓΕΙΑ ΚΑΙ ΜΕΘΟΔΟΣ 
ΕΤΟΣ ΑΝΑΦΟΡΑΣ ΣΤΟΙΧΕΙΩΝ 



1 1 2 I 3 

Δ.1. 

Αρδευθέντα στρέμματα ανά καλλιέργεια 

Καλλιέργεια 

Στρέμματα 

Ποσότητα νερού που 
καταναλώθηκε (μ 3 ) 

Αραβόσιτος 



Μηδική 



Βαμβάκι 



Ρύζι 



Καπνός 



Ηλιόσπορος 



Μποστανικά 



Πατάτες 



Κηπευτικά υπαίθρου 



Ελιές 



Εσπεριδοειδή 



Λοιπά δένδρα 



Αμπέλια 



Λοιπές 



Σύνολο 



Δ.2. 

Αρδευθείσα έκταση ανά μέθοδο άρδευσης 

Μέθοδος άρδευσης 

Στρέμματα 

Ποσοστό (%) 

Επιφανειακή άρδευση 



Τεχνητή βροχή 



Στάγδην 





Ε. ΕΚΤΙΜΗΣΗ ΠΑΓΙΩΝ 

ΕΤΟΣ ΑΝΑΦΟΡΑΣ ΣΤΟΙΧΕΙΩΝ: 



1 

2 


Αρδευτικό'Εργο 

Εκτιμώμενη αξία αντικατάστασης παγίων του 
φορέα {€) 

Ε.1. 

Εσωτερικό δίκτυο παρόχου (αναφέρεται στο δίκτυο 
μεταφοράς νερού εντός των ορίων της αρδευόμενης 
έκτασης αρμοδιότητας του παρόχου) 


Ε.2. 

Εξωτερικό δίκτυο παρόχου (αναφέρεται στο δίκτυο 
μεταφοράς νερού εκτός των ορίων της αρδευόμενης 
έκτασης αρμοδιότητας του παρόχου - 
περιλαμβάνονται έργα κεφαλής) 



Ζ. ΛΕΙΤΟΥΡΓΙΚΑ ΚΟΣΤΗ 

ΕΤΟΣ ΑΝΑΦΟΡΑΣ ΣΤΟΙΧΕΙΩΝ: 


1 

2 

Στοιχείο Κόστους 

Κόστος (€) 

Ζ.1. 

Συνολικό κόστος ανθρώπινου δυναμικού 
(περιλαμβάνονται πάσης φύσεως παροχές και 
κόστος ασφαλιστικών εισφορών) 


Ζ.2. 

Ηλεκτρική ενέργεια έργων (π.χ. αντλιοστασίων) 


Ζ.3 

Λοιπά κόστη 


Ζ.4 

ΣΥΝΟΛΟ 

Η. ΕΚΤΙΜΗΣΗ ΑΝΤΛΗΣΗΣ ΥΔΑΤΩΝ ΑΓΤΟ ΙΔΙΩΤΙΚΕΣ ΓΕΩΤΡΗΣΕΙΣ 

ΕΤΟΣ ΑΝΑΦΟΡΑΣ ΠΑΡΕΧΟΜΕΝΩΝ ΣΤΟΙΧΕΙΩΝ: 

Παρέχεται η καλύτερη δυνατή εκτίμηση για ιδιωτικές γεωτρήσεις που 
λειτουργούν αποκλειστικά στην περιοχή αρμοδιότητας του παρόχου 


1 

2 

3 

Χρήση 

Αριθμός γεωτρήσεων 

Αντληθείσα 
ποσότητα (κ.μ.) 

Η.1 

Αρδευτική 



Η.2 

Βιομηχανική 



Η.3 

Τουριστική 



Η.4 

Οικιακή 



Η.5 

Άλλη 





ΣΤ. ΚΑΤΑΝΑΛΩΣΗ ΝΕΡΟΥ ΚΑΙ ΕΣΟΔΑ 

ΕΤΟΣ ΑΝΑΦΟΡΑΣ ΣΤΟΙΧΕΙΩΝ: 


1 

2 

3 

4 

5 



Συνολική κατανάλωση 
νερού στις καλλιέργειες 

(μ 3 ) 

Χρεώσεις 

(€) 

Σύνολο 
εισπράξεων 
χρήσης(€) 

Πραγματικές εισπράξεις που αφορούν 
την χρήση (όχι εισπράξεις που αφορούν 
παρελθούσες χρήσεις) (€) 

ΣΤ.1. 

Από συλλογικούς φορείς καλλιεργητών 
(π.χ. ΤΟΕΒ Παμίσου) 





ΣΤ.2. 

Από μεμονωμένους καλλιεργητές) 





ΣΤ. 3. 

Οικιακή χρήση 





ΓΤ.4. 

Βιομηχανική χρήση (αν διαχωρίζεται από 
την επαγγελματική ) 





ΣΤ.5. 

Τουριστική χρήση (αν διαχωρίζεται από 
την επαγελματική ) 





ΣΤ.6. 

Επαγγελματική χρήση (πλην της 
βιομηχανίας και του τουρισμού στην 
περίπτωση που αυτές διαχωρίζονται ) 





ΣΤ.7. 

Χρήση από δημόσιους φορείς (π.χ. 
σχολεία, νοσοκομεία) 





ΣΤ.8. 

Αλλη χρήση (προσδιορίστε) 

ΠΑΡΑΡΤΗΜΑ V 

ΔΕΙΚΤΕΣ ΠΑΡΑΚΟΛΟΥΘΗΣΗΣ 

ΤΩΝ ΥΠΗΡΕΣΙΩΝ ΥΔΑΤΟΣ 

Οι δείκτες συγκριτικής ανάλυσης των παροχών υπη¬ 
ρεσιών ύδατος υπολογίζονται βάσει των αναλυτικών 
στοιχείων του μηχανισμού παρακολούθησης και είναι 
οι ακόλουθοι: 

1. Στοιχεία μοναδιαίου κόστους, εσόδων και ανάκτηση 
κόστους στους παρόχους υπηρεσιών νερού ύδρευσης 
και αποχέτευσης 

Στοιχεία και Δείκτες ορθολογικής διαχείρισης 
ί. Απώλειες δικτύου 

Μ. Μέση κατανάλωση μ 3 /υδρομετρητή ύδρευσης 
ίϋ. Πυκνότητα δικτύου αποχέτευσης: Συνδέσεις ανά Κιτι 
ίν. Πυκνότητα δικτύου ύδρευσης: Υδρομετρητές ανά 
Κιτ) 

ν. Ποσοστό κάλυψης καταναλωτών από το δίκτυο 
αποχέτευσης 

Στοιχεία και Δείκτες κόστους 

ί. Μέσο κόστος αντικατάστασης όλων των παγίων ανά 
υδρομετρητή ύδρευσης και σύνδεση αποχέτευσης. 

ϋ. Μέσο κόστος αντικατάστασης όλων των παγίων ανά 
χλμ. δικτύου ύδρευσης και αποχέτευσης. 

Μί. Μοναδιαία κόστη ευρώ/μ 3 

V Καταγραφέν χρηματοοικονομικό 

V Συνολικό χρηματοοικονομικό 

V Πόρου 

V Συνολικό. 


Στοιχεία και Δείκτες εσόδων και ανάκτηση 
ί. Μοναδιαία Έσοδα ευρώ/μ 3 

ϋ. Ανάκτηση καταγραφέντος χρηματοοικονομικού 
κόστους. 

ίϋ. Ανάκτηση συνολικού χρηματοοικονομικού κόστους 
ίν. Ανάκτηση όλων των στοιχείων κόστους. 

2. Στοιχεία-Δείκτες μοναδιαίου κόστους, εσόδων και 
ανάκτησης κόστους στην άρδευση 
Στοιχεία και Δείκτες ορθολογικής διαχείρισης 
ί. Συνολική εύλογη κατανάλωση, 
ϋ. Ποσοστό υπέρβασης της εύλογης κατανάλωσης, 
ίϋ. Ποσοστό απωλειών στο εσωτερικό δίκτυο της αρ- 
δευόμενης περιοχής. 

ίν. Ποσοστό απωλειών στο δίκτυο μεταφοράς νερού 
από την πηγή στην αρδευόμενη περιοχή. 

ν. Συνολική εύλογη κατανάλωση ως % απολήψιμων 
αποθεμάτων. 

Στοιχεία και Δείκτες μοναδιαίου κόστους (ευρώ/μ 3 ) 
ί. Καταγραφέν χρηματοοικονομικό, 
ϋ. Συνολικό χρηματοοικονομικό, 
ίϋ. Πόρου, 
ίν. Συνολικό. 

Στοιχεία και Δείκτες εσόδων και ανάκτησης κόστους 
ί. Μοναδιαία έσοδα. 

ϋ. Ανάκτηση καταγραφέντος χρηματοοικονομικού 
κόστους. 

ίϋ. Ανάκτηση συνολικού χρηματοοικονομικού κό¬ 
στους. 

ίν. Ανάκτηση όλων των στοιχείων κόστους. 

Άρθρο 18 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως, εκτός εάν 
ορίζεται διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μάίου 2017 
Ο Πρόεδρος 

Αναπληρωτής Υπουργός Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Τα Μέλη 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Υγείας 

ΑΝΔΡΕΑΣ ΞΑΝΘΟΣ 


Οι Υπουργοί 

Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























